CELEX: 52013PC0505
Language: et
Date: 2013-07-10
Title: Ettepanek: NÕUKOGU MÄÄRUS ühisettevõtte Clean Sky 2 kohta

|
			
		
		
		52013PC0505
		
			Ettepanek: NÕUKOGU MÄÄRUS ühisettevõtte Clean Sky 2 kohta /* COM/2013/0505 final - 2013/0244 (NLE) */
			
				
		
		
			
			   	SELETUSKIRI
1.           ETTEPANEKU TAUST
1.1.        Üldine taust
Euroopa 2020. aasta strateegias määratletakse ELi kohustus vähendada
2020. aastaks kõiki kasvuhoonegaaside heiteid 20 %. Transpordi valges
raamatus „Euroopa ühtse transpordipiirkonna tegevuskava – Konkurentsivõimelise
ja ressursitõhusa transpordisüsteemi suunas” tunnistatakse, et transport
tekitab olulise osa kasvuhoonegaaside heidetest (~20 %), ning tehakse seetõttu
ettepanek vähendada 2050. aastaks transpordist tulenevaid kasvuhoonegaaside
heiteid 60 % võrreldes 1990. aastaga. Euroopa 2020. aasta strateegias
kutsutakse üles looma innovatiivset liitu, et ületada meie ees seisvaid
ühiskondlikke probleeme, ning programmi Horisont 2020 ettepanek hõlmab aruka,
keskkonnahoidliku ja integreeritud transpordi valdkonda, mille eesmärk on muu
hulgas kindlustada nii ressursitõhus ja keskkonda arvestav transport kui ka
Euroopa transporditööstuse juhtroll kogu maailmas. Samuti nõuab Euroopa 2020.
aasta strateegia tegutsemist jätkusuutliku majanduskasvu nimel ning edendab
ressursitõhusamat, keskkonnahoidlikumat ja konkurentsivõimelisemat majandust.
Samal ajal nõuab Euroopas praegu valitsev majandus- ja finantskriis julgeid
meetmeid kindla ja jätkusuutliku majanduskasvu nimel.
Programmi Horisont 2020 ehk teadusuuringute ja
innovatsiooni 2014.–2020. aasta raamprogrammi peamisi eesmärke on tugevdada
Euroopa tööstust meetmete abil, mis toetavad teadusuuringuid ja innovaatilisust
eri tööstussektorites. Eelkõige on sätestatud avaliku ja erasektori
partnerluste loomine, mis aitab lahendada mõnegi Euroopa põhiprobleemi.
Seonduvalt
lennundusega koostas kõrgetasemeline lennunduse teadusrühm, kes mõistis
selgesti selles valdkonnas kujunevaid raskusi, 2011. aastal Euroopa lennunduse
jaoks uue tulevikuvisiooni dokumendis „Flightpath 2050”, milles lähtutakse
Euroopa 2020. aasta strateegia ja transpordi valge raamatu eesmärkidest. Selles
seatakse kaugeleulatuvad eesmärgid 2050. aastaks keskkonnamõju vähendamiseks,
rakendades Euroopa lennundusalaste teadusuuringute ja innovatsiooni nõuandekomisjoni
(ACARE) tehnoloogiaplatvormi uut teadusuuringute ja innovatsiooni strateegilist
kava, mille eesmärk on olla suunanäitaja tulevasele tegevusele avaliku ja
erasektori rahastamisprogrammides, lähtudes kogu Euroopa jaoks ühisest
edenemiskavast.
Clean Sky aitab selle eesmärgi saavutamisele
Euroopas kaasa tänu edasiarendatud teadusuuringutele ning täiemahulisele
tutvustamistegevusele keskkonnahoidliku lennutransporditehnoloogia valdkonnas
kooskõlas määratletud strateegilise teadusuuringute kavaga, kaasates kõiki
avaliku ja erasektori huvirühmi, ning tema ajahorisont ulatub aastani 2050.
Käesolev uus ettepanek seondub
lennundusvaldkonna ühisettevõttega. Sellega jätkatakse eelmise, 2008. aastal
seitsmenda raamprogrammi all kõnealuses valdkonnas asutatud ühise
tehnoloogiaalgatuse Clean Sky tööd ja tugineb osaliselt selles saadud
tulemustele ning teisalt arendab välja uusi tehnoloogialahendusi ja
uurimissuundi. Käesolev ettepanek on kooskõlas komisjoni teatisega „Avaliku ja
erasektori partnerlused Horisont 2020-s: võimas vahend innovatsiooni ja
majanduskasvu saavutamiseks Euroopas”.
1.2.        Lennundusvaldkonnas
ühisettevõtte loomise põhjendused ja eesmärgid
Praegu kuulub ELi lennundussektor tootmise,
tööhõive ja ekspordi poolest maailmas liidrite hulka, luues aastas üle 100
miljardi euro käivet ning andes tööd ligikaudu 750 000 inimesele. Samas
tekitab lennutransport ligikaudu 7 % kogu transpordisektori heitkogustest ja
ligikaudu 2 % kogu maailma CO2-heitest.
Kui meetmeid ei võeta, siis toob prognoositav
liikluse kasv kaasa heitkoguste olulise suurenemise ning seetõttu on vaja
kiiresti ja järsult vähendada lennutranspordi keskkonnamõju, kui Euroopa soovib
täita kliima- ja energiapaketi eesmärke.
Oma praegusest liidripositsioonist hoolimata
seisab Euroopa lennundustööstus järjest rohkem vastamisi tugeva riiklikult
toetatava rahvusvahelise konkurentsiga, mille esindajaks on traditsioonilised
ja uued võistlejad. 
Sektori rahvusvaheline konkurentivõime
tulevikus ning seeläbi ka sektori panus ühiskondlike probleemide lahendamisse
teenuste osutamise, majandustulemuste ja töökohtade loomise osas sõltub
sektoris kasutatava tehnoloogia keskkonnanäitajatest ja kütusetõhususest.
Selleks et säilitada maailmas liidripositsioon, peaks ELi lennundustööstus
töötama välja innovatiivsed kütusetõhusad tehnoloogialahendused ning pakkuma
konkurentsivõimelisi ja kvaliteetseid tooteid üleeuroopalise teadus- ja
arendustegevuse programmi kaudu, mis kaasab kõiki tarne- ja oskusteabeahela
osalisi.
Lennundustehnoloogia keskkonnamõju parandamine
on väga keerukas ja kallis protsess ning see nõuab pikaajaliselt kindlustatud
ressursse. Eraettevõtjatel on seonduvate kulude ja riskide tõttu raske koondada
inim- ja raharessurssi, mida on vaja tuleviku õhusõidukitele tarvilike
radikaalsete ja riskantsete tehnoloogiliste edusammude jaoks. Turutõrked ja
majanduslike mõjude ülekandumine nõuavad avaliku sektori sekkumist, et toetada
üleminekut konkurentsivõime eelselt teadus- ja arendusttegevuselt tulemuste
ellurakendamisele, mis toob kaasa turustatavad tooted.
Lennundussektor
on oma olemuselt üleilmne ning selleks vajalikud tehnilised pädevused ei ole
riikides eraldi kättesaadavad. Tehniline ning oskusteabe tarneahel on väga
laiali pillutatud, kusjuures pädevusi jaotatakse pidevalt peamistest
„lennundusriikidest” „mitte-lennundusriikidesse”, kus on siiski olemas
tehnilisi tippteadmisi, mis on kogu tarneahela stimuleerimisele kasulikud.
Ettepanekus kavandatakse, et uut Clean Sky
programmi rakendatakse senise ühisettevõtte jätkamise ja edasiarendamise teel,
et parandada Euroopa lennundustehnoloogia keskkonnamõju ja kindlustada Euroopa
lennundustööstuse konkurentsivõime tulevikus. Kavandataval algatusel on
järgmised eesmärgid:
1.           aidata kaasa määruse (EÜ) nr
71/2008 raames algatatud teadusuuringute lõpuleviimisele ning Euroopa
Parlamendi ja nõukogu ... 2013. aasta määruse (EL) nr .../2013 (millega
luuakse raamprogramm Horisont 2020) rakendamisele ning eelkõige [nõukogu ...
2013. aasta] otsuse 2013/.../EL [millega luuakse eriprogramm Horisont 2020]
ühiskondlike väljakutsete samba raames aruka, keskkonnahoidliku ja
integreeritud transpordi valdkonna ülesannete täitmisele;
2.           aidata kaasa ühise
tehnoloogiaalgatuse Clean Sky 2 eesmärkide saavutamisele, peamiselt sellele, et
integreerida, tutvustada ja valideerida tehnoloogiat, mis suudab järgmist:
(a)         
suurendada õhusõidukite kütusetõhusust, vähendades
seeläbi CO2-heidet 20–30 % võrreldes 2014. aastast kasutusele
võetavate nn tehnoloogia viimase sõna õhusõidukitega;
(b)         
vähendada NOx-heidet 20–30 %
võrreldes 2014. aastast kasutusele võetavate nn tehnoloogia viimase sõna
õhusõidukitega.
Nende
eesmärkide saavutamine on kogu Euroopa üldistes huvides. Kasulik keskkonnamõju
on oma olemuselt riikideülene ning sektori kasvu majanduslik ülekandumine
mõjutab lennutranspordisektori teenuste kogukonda (lennuettevõtjad,
lennujaamad) tervikuna.
1.3.        Varasemate kogemuste
rakendamine
Käesolev ettepanek tugineb senise seitsmenda
raamprogrammi all asutatud ühise tehnoloogiaalgatuse saavutustele. Ühisettevõte
Clean Sky asutati 2007. aastal, et reageerida vajadusele piirata kasvava
lennuliikluse keskkonnamõju ning vähendada õhusõidukite heiteid. Selle
teadusprogramm keskendub neile eesmärkidele – nende saavutamise tähtaeg on
2017.
Clean Sky on suutnud saavutada kõigi peamiste
huvirühmade, kaasa arvatud suure hulga VKEde ulatusliku ja mitmekülgse
osalemise. Clean Sky programmis teeb mitmesugustes tehnoloogiavaldkondades
koostööd 12 juhti (11 tööstusharu suurettevõtjat ja üks teadusasutus), 74
toetajaliiget ning üle 450 partneri, et püüelda keskkonnaeesmärkide saavutamise
suunas ning tutvustada ja valideerida vajalikke tehnoloogilisi uuendusi ühiselt
koostatud programmis.
Programmi
vahehindamine kinnitab, et asutamisest alates on ühisettevõte Clean Sky
stimuleerinud edukalt arengut oma strateegiliste keskkonnaeesmärkide suunas.
Juba on alustatud kampaaniat, milles tutvustajad katsetavad teadustulemuste
tehnoloogilist teostatavust allsüsteemi tasandil ning selle esimeste tulemuste
hindamine näitab, et keskkonnaeesmärgid täidetakse. Õiguslik, rahaline ja juhtimisraamistik
on pärast algset etappi näidanud oma tõhusust ja suutlikkust rahuldada
operatiivseid vajadusi. 2010. aastal tehtud esimene vahehindamises tunnustati
programmi häid külgi ning anti mitmeid soovitusi juhtimisalaste ja tehniliste
raskuste kohta, mis on ületatud, saavutades nüüd kavandatava täiustatud
ühisettevõtte taristu.
2.           HUVITATUD ISIKUTEGA KONSULTEERIMISE JA
MÕJU HINDAMISE TULEMUSED
Kavandatavale määrusele on tehtud komisjoni
mõjuhindamine, mis on käesolevale ettepanekule lisatud. Mõju hindamisel
analüüsiti avaliku ja erasektori partnerluse erinevaid rakendusvõimalusi,
võttes arvesse vajadust, et uued tehnoloogialahendused saaksid kasutusvalmiks
õhusõidukite pargi uuendamise alguseks – mille dikteerivad üleilmsed
turutingimused. Mõju hindamises järeldati, et täiustatud ühisettevõtte variant,
mis rakendab ellu senise ühisettevõtte Clean Sky õppetunnid, on parim
lähenemisviis teadus- ja arendusprogrammi eesmärkide saavutamiseks. Mõju
hindamist täiendasid arvukad paralleelselt toimunud konsultatsioonid, mille
järeldused on lisatud mõjuhindamise dokumendile.
Avalik konsultatsioon algas 2012. aasta juulis
ja lõppes 2012. aasta oktoobris ning selle tulemusel saadi vastuseid mitmele
küsimusele, eriti tegevuse ulatuse ning tehniliste eesmärkide täitmise
optimeerimiseks sobivaima korralduse osas: 95 % vastanutest pidas kohaseks
lennundusvaldkonna avaliku ja erasektori partnerluse loomist Horisont 2020
raames. Enamik osalenuid (89 %) nõustus või nõustus kindlalt, et
lennundusuuringute avaliku ja erasektori partnerlus peaks keskenduma
paljulubavate uute tehnoloogialahenduste suuremahulisele tutvustamisele. Lisaks
toetas enamik vastanuid (41 % toetas ja 33 % toetas väga) spetsiaalse õigusliku
struktuuri loomist täiustatud juhtimise ning kergema regulatiivse raamistikuga.
Ettepanekut Clean Sky 2 kohta tutvustati
lennunduskogukonna huvirühmadele Berliini lennundusmessil septembris 2012.
Lennunduses osalejad olid üldiselt toetanud algusest peale Clean Sky algatuse
pikendamist, et lähtuda uuest programmist, milles kasutataks ära senise
programmi tulemusi ja käsitletaks uudseid tehnoloogiavaldkondi.
Euroopa Komisjon asutas 2012. aasta juunis
sõltumatu eksperdirühma. Rühm andis uue Clean Sky programmi sisu ja
asjakohasuse kohta eksperdiarvamuse ning hindas edasimineku erinevaid
stsenaariume. Rühma arvamus täiustatud ühise tehnoloogiaalgatuse lähenemisviisi
kohta oli väga positiivne.
Clean Sky 2 asutamise kohta avaliku ja
erasektori partnerlusena küsiti eraldi arvamusi ka riikide valitsustelt ning
huvirühmadelt ja liitudelt. Kõik arvamusdokumendid andsid algatusele ning
täiustatud ühise tehnoloogiaalgatuse variandile selge toetuse.
3.           ETTEPANEKU ÕIGUSLIK KÜLG
·       
Kavandatud meetme kokkuvõte
Ettepanek koosneb nõukogu määrusest
ühisettevõtte Clean Sky 2 kohta. Ühisettevõte Clean Sky 2 asutati algselt
nõukogu 20. detsembri 2007. aasta määrusega (EÜ) nr 71/2008, mis tuleb
kehtetuks tunnistada alates 1. jaanuarist 2014.
·       
Õiguslik alus
Ettepaneku õiguslik alus on Euroopa Liidu
toimimise lepingu artikkel 187.
Kohaldatakse Horisont 2020 osalemis- ja
levitamiseeskirju. Kõnealuse algatuse spetsiifilist operatiivset vajadust
arvestades on aga vaja teha neist eeskirjadest erand. Praeguses etapis
käesolevas ettepanekus seda spetsiifilist erandit veel siiski ei ole, et mitte
välistada institutsioonidevahelisi arutelusid nende vastuvõtmiseks sobiva
õigusliku aluse/menetlusviisi üle, mis praegu veel toimuvad seadusandliku töö
raames, mida tehakse seoses komisjoni ettepanekuga võtta vastu Euroopa
Parlamendi ja nõukogu määrus, millega kehtestatakse Horisont 2020 osalemis- ja
levitamiseeskirjad (KOM(2011) 0810 – 2011/0399 (COD).
Spetsiifiline erand viiakse sisse hilisemas etapis, lähtudes eespool nimetatud
arutelude tulemusest.
Et meelitada ligi VKEsid, ülikoole, aga ka
Euroopa teadusuuringute programmides esmakordseid osalejaid ning laiendada
tarne- ja oskusteabeahelaid, võimaldades samas tihedat suhtlust ja koostööd
väikeste üksuste ja suurte integreerijate vahel, sätestatakse erandis, et
ühisettevõtte Clean Sky 2 korraldatavates projektikonkurssides osalemise
miinimumtingimus on süstemaatiliselt see, et peab olema üks liikmesriigis või
assotsieerunud riigis seaduslikult asutatud juriidiline isik.
·       
Subsidiaarsus ja proportsionaalsus
Ettepaneku eesmärke ei ole võimalik piisavalt
saavutada riiklike programmide abil, kuna probleemi mastaap ületab mis tahes
liikmesriigi üksinda tegutsemise suutlikkuse. Riiklike programmide vahel on
olulisi erinevusi. Nende killustatus ja kohatine kattumine tähendab vajadust
tõhusama tegutsemise järele Euroopa Liidu tasandil. Teadus- ja arendustegevuse
pingutuste ühendamisel ja kooskõlastamisel ELi tasandil on edu võimalus suurem,
arvestades arendatava taristu ja tehnoloogia riikidevahelist olemust, aga ka
vajadust saavutada piisav hulk ressursse. Euroopa Liidu osalus aitab
ratsionaliseerida teadusprogramme ning tagada arendatavate süsteemide
koostalitlusvõime mitte ainult tavapärase eelneva normeeriva uurimistöö kaudu
standardite loomisel, vaid ka tegeliku standardimise teel, mis tuleneb tihedast
teaduskoostööst ja riikidevahelistest tutvustamisprojektidest. Standardimine
avab laiema turu ja edendab konkurentsivõimet. Ettepaneku reguleerimisala peaks
julgustama eraldi riike rakendama riiklikul tasandil täiendavaid algatusi
Euroopa Teaduspiirkonna tugevdamise vaimus. Ühise tehnoloogiaalgatuse eesmärk
ongi tegelikult selliseid riiklikke ja piirkondlikke programme võimendada, et
ühiseid pingutusi parimal võimalikul viisil ellu rakendada.
Proportsionaalsuse põhimõtte kohaselt ei lähe
käesoleva määruse sätted tema eesmärkide saavutamiseks vajalikust kaugemale.
·       
Õigusakti valik
Kavandatav õigusakt: määrus.
Muud vahendid ei oleks sobivad järgmisel
põhjusel:
liidu osalusega ettevõtte loomiseks on vaja
nõukogu määrust.
4.           MÕJU EELARVELE
Esialgne mõju eelarvele on näidatud koos käesoleva
määrusega esitletavas finantsselgituses. ELi osaluse (sh EFTA osaluse)
maksimumsumma on 1,8 miljardit eurot[1]
tänastes hindades. See toetus pärineb teadusuuringute ja innovatsiooni
peadirektoraadi eraldisest teadusuuringute ja innovatsiooni raamprogrammi
Horisont 2020 rakendamiseks ühiskondlike väljakutsete samba aruka,
keskkonnahoidliku ja integreeritud transpordi valdkonna raames. Maksimaalne
ettenähtud liidu toetus tegevuskuludeks on 1760 miljonit eurot. Maksimaalne
ettenähtud liidu toetus jooksvateks kuludeks on 40 miljonit eurot. 
2013/0244 (NLE)
Ettepanek:
NÕUKOGU MÄÄRUS
ühisettevõtte Clean Sky 2 kohta 
(EMPs kohaldatav tekst)
EUROOPA LIIDU NÕUKOGU,
võttes arvesse Euroopa Liidu toimimise
lepingut, eriti selle artiklit 187 ja artikli 188 esimest lõiku,
võttes arvesse Euroopa Komisjoni ettepanekut,
võttes arvesse Euroopa Parlamendi arvamust[2],
võttes arvesse Euroopa Majandus- ja
Sotsiaalkomitee arvamust[3]
ning arvestades järgmist:
(1)       Avaliku ja erasektori
partnerlus ühiste tehnoloogiaalgatuste vormis sätestati algselt Euroopa
Parlamendi ja nõukogu 18. detsembri 2006. aasta otsuses 1982/2006/EÜ, mis
käsitleb Euroopa Ühenduse teadusuuringute, tehnoloogiaarenduse ja
tutvustamistegevuse seitsmendat raamprogrammi (2007–2013)[4].
(2)       Nõukogu 19. detsembri 2006.
aasta otsuses 2006/971/EÜ, mis käsitleb Euroopa Ühenduse teadusuuringute,
tehnoloogiaarenduse ja tutvustamistegevuse seitsmenda raamprogrammi (2007–2013)
rakendamise eriprogrammi „Koostöö”,[5]
määratleti konkreetsed toetatavad avaliku ja erasektori partnerlused,
sealhulgas avaliku ja erasektori partnerlus ühise tehnoloogiaalgatuse Clean Sky
valdkonnas.
(3)       Euroopa 2020. aasta
strateegia[6]
rõhutab vajadust arendada soodsaid tingimusi teadmistesse ja innovatsiooni
investeerimiseks, et saavutada liidus arukat, jätkusuutlikku ja kaasavat
majanduskasvu. Nii Euroopa Parlament kui ka nõukogu on selle strateegia heaks
kiitnud. 
(4)       Euroopa Parlamendi ja nõukogu
... 2013. aasta määruse (EL) nr .../2013 (millega luuakse Horisont 2020 –
teadusuuringute ja innovatsiooni raamprogramm (2014–2020))[7] eesmärk on saavutada
teadusuuringute ja innovatsiooni suuremat mõju, viies raamprogrammi Horisont
2020 ning erasektori rahalised vahendid kokku peamiste valdkondade avaliku ja
erasektori partnerlustes, milles teadusuuringud ja innovatsioon saavad aidata
saavutada liidu üldisemaid konkurentsivõimega seonduvaid eesmärke ja lahendada
ühiskondlikke probleeme. Liit võib osaleda sellistes partnerlustes rahaliste
toetuste või aluslepingu artikli 187 alusel otsuse 1982/2006/EÜ kohaselt asutatud
ühisettevõtete vormis.
(5)       Kooskõlas nõukogu ... 2013.
aasta otsusega 2013/.../EL, millega luuakse raamprogrammi Horisont 2020
(2014–2020) rakendamise eriprogramm,[8]
tuleks täiendavat toetust otsuse 1982/2006/EÜ kohaselt asutatud
ühisettevõtetele anda otsuses 2013/.../EL sätestatud tingimustel.
(6)       Nõukogu 20. detsembri 2007.
aasta määrusega (EÜ) nr 71/2008, millega asutatakse ühisettevõte Clean Sky,[9] loodud ühisettevõte Clean Sky
on täitmas oma eesmärke stimuleerida avaliku ja erasektori partnerluse raames
uusi teadusuuringuid, mis võimaldab pikaajalise koostöö toimumist Euroopa
lennunduse huvirühmade seas. Väikesed ja keskmise suurusega ettevõtjad (VKEd)
on osalenud Clean Skys väga laialdaselt – neile on eraldatud ligikaudu
40 % projektikonkursside eelarvest. Ühisettevõtte Clean Sky vahehindamine[10] näitas, et ühisettevõte
stimuleerib arengut keskkonnaeesmärkide suunal edukalt. Lisaks on Clean Sky
suutnud väga edukalt saavutada kõigi liidu peamiste tööstusharude ja suure
hulga VKEde laialdase ja mitmekülgse osalemise. See on toonud kaasa uut koostööd
ning uute osalevate organisatsioonide liitumise. Seega tuleks ettevõtte
uurimisvaldkonda jätkuvalt toetada, et saavutada selle eesmärke, nagu need on
sätestatud käesoleva määruse artiklis 2. 
(7)       Clean Sky teadusprogrammi
toetamist jätkates tuleks arvesse võtta ka ühisettevõtte Clean Sky tegevusest
saadud kogemusi, muu hulgas selle vahehindamist ja huvirühmade soovitusi[11]. Toetust tuleks anda
sihipärasemat struktuuri ja reeglistikku kasutades, et parandada tõhusust ja
tagada lihtsustamine. Selleks peaks ühisettevõte Clean Sky 2 võtma vastu
spetsiaalselt enda vajadustele kohandatud finantseeskirjad kooskõlas Euroopa
Parlamendi ja nõukogu 25. oktoobri 2012. aasta määruse (EL, Euratom) nr
966/2012 (mis käsitleb Euroopa Liidu üldeelarve suhtes kohaldatavaid
finantseeskirju)[12]
artikliga 209.
(8)       Ühisettevõtte Clean Sky
eraliikmed on väljendanud kirjalikku nõusolekut teadusuuringute jätkamiseks
ühisettevõtte Clean Sky valdkonnas avaliku ja erasektori partnerluse laadile
paremini sobiva ülesehitusega. On asjakohane, et ühisettevõtte Clean Sky 2
eraliikmed kiidavad käesoleva määruse I lisas toodud põhikirja heaks
kinnituskirjaga. 
(9)       Oma eesmärkide saavutamiseks
peaks ühisettevõte Clean Sky 2 pakkuma rahalist tuge, eelkõige andes toetusi
liikmetele ja osalejatele, lähtudes avatud ja konkurentsipõhistest
projektikonkurssidest. 
(10)     Eraliikmete panus ei tohiks
piirduda ainult ühisettevõtte Clean Sky 2 halduskuludega ning ühisettevõttest
Clean Sky 2 toetatava teadus- ja innovatsioonitegevuse elluviimiseks nõutava
kaasrahastamisega. 
(11)     Nende panus peaks seonduma ka
lisategevuste kavas kohase eraliikmete lisategevusega; võimendavast mõjust
korraliku ülevaate saamiseks peaks kõnealune lisategevus esindama üldisemat
panustamist ühisesse tehnoloogiaalgatusse Clean Sky. 
(12)     Osalus kaudses ühisettevõtte
Clean Sky 2 rahastatud tegevuses peaks olema kooskõlas Euroopa Parlamendi ja
nõukogu ... 2013. aasta määrusega (EL) nr .../2013, millega kehtestatakse
teadusuuringute ja innovatsiooni raamprogrammi (2014–2020) Horisont 2020
osalemis- ja levitamiseeskirjad[13].

(13)     Liidu rahalist panust tuleks
hallata kooskõlas usaldusväärse finantsjuhtimise põhimõttega ja eelarve kaudse
täitmise eeskirjadega, mis on sätestatud määruses (EL, Euratom) nr 966/2012 ja
komisjoni 29. oktoobri 2012. aasta delegeeritud määruses (EL) nr 1268/2012, mis
käsitleb Euroopa Parlamendi ja nõukogu määruse (EL, Euratom) nr 966/2012
kohaldamise eeskirju[14].

(14)     Käesoleva määruse kohaste
liidu vahendite saajate auditid tuleks teha vähendatud halduskoormusega
kooskõlas määrusega (EL) nr .../2013 [raamprogramm Horisont 2020].
(15)     Liidu ja ühisettevõtte Clean
Sky 2 teiste liikmete finantshuve tuleks kaitsta kogu kulutuste tegemise tsükli
vältel proportsionaalsete meetmete abil, mille seas on rikkumiste ennetamine,
avastamine ja uurimine, kaduma läinud, valesti makstud või ebaõigesti kasutatud
vahendite tagasinõudmine ning vajaduse korral haldus- ja rahalised karistused
kooskõlas määrusega (EL, Euratom) nr 966/2012.
(16)     Komisjoni siseaudiitoril peaks
olema ühisettevõtte Clean Sky 2 suhtes samad volitused kui komisjoni suhtes. 
(17)     Kooskõlas aluslepingu artikli
287 lõikega 1 võib liidu loodud organi või asutuse asutamisakt välistada organi
või asutuse kõigi tulude ja kulude raamatupidamiskontode kontrolli
kontrollikoja poolt. Kooskõlas määruse (EL, Euratom) nr 966/2012 artikli 60
lõikega 5 kontrollib määruse (EL, Euratom) nr 966/2012 artikli 209 kohaselt
asutatud organite raamatupidamist sõltumatu auditeerimisasutus, kes peab
esitama arvamuse muu hulgas raamatupidamise usaldusväärsuse ning selle aluseks
olnud tehingute seaduslikkuse ja nõuetekohasuse kohta. Raamatupidamise
kontrolli dubleerimise vältimine õigustab seda, et ühisettevõtte Clean Sky 2
raamatupidamist ei peaks kontrollima kontrollikoda.
(18)     Selleks et rakendada liidu
rahalist toetust suuremahuliste mitmele aastale jaotatud meetmete jaoks, on
soovitatav sätestada võimalus jagada liidu ja ühisettevõtte Clean Sky 2
eelarvelisi kohustusi iga-aastasteks makseteks. Liidu ja ühisettevõtte Clean
Sky 2 jaoks pikaajaliselt siduvad kulukohustused peaksid andma võimaluse
vähendada selliste suuremahuliste meetmete lõpuleviimisega seotud ebakindlust.
(19)     Euroopa Liidu lepingu artiklis
5 sätestatud subsidiaarsuse ja proportsionaalsuse põhimõtete kohaselt ei saa
liikmesriigid ise piisavalt hästi saavutada ühisettevõtte Clean Sky 2 eesmärke
tööstusharu teadusuuringute ja innovatsiooni tugevdamisel ning seetõttu võib
neid eesmärke – dubleerimise vältimise eesmärgil, kriitilist massi säilitades
ning avalike vahendite optimaalset kasutamist tagades – saavutada paremini
liit; käesolev määrus piirdub minimaalsega, mida on vaja kõnealuste eesmärkide
saavutamiseks, ega lähe selle otstarbe jaoks vajalikust kaugemale.
(20)     Ühisettevõte Clean Sky asutati
ajavahemikuks, mis kestab 31. detsembrini 2017. Ühisettevõte Clean Sky 2 peaks
andma jätkuvat tuge Clean Sky teadusuuringute programmile, laiendades tegevuse
ulatust muudetud reeglistiku raames. Üleminek ühisettevõttelt Clean Sky
ühisettevõttele Clean Sky 2 tuleks ühtlustada ja sünkroniseerida üleminekuga
seitsmendalt raamprogrammilt Horisont 2020 raamprogrammile, et tagada
teadusuuringuteks saadaolevate vahendite optimaalne kasutus. Õiguskindluse ja
selguse huvides tuleks seetõttu tunnistada kehtetuks nõukogu määrus (EÜ) nr
71/2008 ning kehtestada üleminekusätted,
ON VASTU VÕTNUD KÄESOLEVA MÄÄRUSE:
Artikkel 1
Asutamine
1.           Ühise tehnoloogiaalgatuse
rakendamiseks lennunduse valdkonnas asutatakse ühisettevõte asutamislepingu
artikli 187 tähenduses (edaspidi „ühisettevõte Clean Sky 2”) ajavahemikuks, mis
kestab 1. jaanuarist 2014 kuni 31. detsembrini 2024.
2.           Ühisettevõte Clean Sky 2
asendab nõukogu määrusega (EÜ) nr 71/2008 asutatud ühisettevõtte Clean Sky ja
on selle õigusjärglane. 
3.           Ühisettevõte Clean Sky 2 on
asutus, kelle ülesanne on rakendada Euroopa Parlamendi ja nõukogu määruse (EL,
Euratom) nr 966/2012[15]
artiklis 209 osutatud avaliku ja erasektori partnerlust.
4.           Ühisettevõttel Clean Sky 2 on
juriidilise isiku staatus. Ühisettevõttel on igas liikmesriigis kõige
laialdasem õigus- ja teovõime, mis juriidilistele isikutele vastavalt selle
riigi seadustele antakse. Ta võib omandada ja võõrandada vallas- ja kinnisasju
ning olla kohtus menetlusosaliseks.
5.           Ühisettevõtte Clean Sky 2
asukoht on Belgias Brüsselis.
6.           Ühisettevõtte Clean Sky 2
põhikiri on esitatud I lisas.
Artikkel 2
Eesmärgid 
Ühisettevõttel Clean Sky 2 on järgmised
eesmärgid:
1.           aidata kaasa määruse (EÜ) nr
71/2008 raames algatatud teadusuuringute lõpuleviimisele ning Euroopa Parlamendi
ja nõukogu ... 2013. aasta määruse (EL) nr .../2013 (millega luuakse
raamprogramm Horisont 2020) rakendamisele ning eelkõige [nõukogu ... 2013.
aasta] otsuse 2013/.../EL [millega luuakse eriprogramm Horisont 2020]
ühiskondlike väljakutsete samba raames aruka, keskkonnahoidliku ja
integreeritud transpordi valdkonna ülesannete täitmisele;
2.           aidata kaasa ühise
tehnoloogiaalgatuse Clean Sky 2 eesmärkide saavutamisele, peamiselt sellele, et
integreerida, tutvustada ja valideerida tehnoloogiat, mis suudab järgmist:
(a)         
suurendada õhusõidukite kütusetõhusust, vähendades
seeläbi CO2-heidet 20 kuni 30 % võrreldes 2014. aastast kasutusele
võetavate nn tehnoloogia viimase sõna õhusõidukitega;
(b)         
vähendada NOx-heidet 20 kuni 30 %
võrreldes 2014. aastast kasutusele võetavate nn tehnoloogia viimase sõna
õhusõidukitega.
Artikkel 3
Liidu rahaline toetus 
1.           Liidu maksimaalne toetus,
kaasa arvatud EFTA assigneeringud, ühisettevõtte Clean Sky 2 haldus- ja
tegevuskulude katmiseks on 1,8 miljardit eurot. See toetus makstakse välja
liidu üldeelarves raamprogrammi Horisont 2020 rakendamise eriprogrammile
eraldatud assigneeringutest kooskõlas määruse (EL, Euratom) nr 966/2012 artikli
58 lõike 1 punkti c alapunktiga iv, artikliga 60 ja artikliga 61 kõnealuse
määruse artiklis 209 osutatud asutustele.
2.           Liidu rahalise toetuse
eraldamise kord kehtestatakse delegeerimiskokkuleppega ja iga-aastaste
vahendite ülekandmise kokkulepetega, mis sõlmitakse liidu nimel tegutseva
komisjoni ja ühisettevõtte Clean Sky 2 vahel.
3.           Lõikes 2 osutatud delegeerimiskokkulepe
käsitleb määruse (EL, Euratom) nr 966/2012 artikli 58 lõikes 3, artiklis 60 ja
artiklis 61 ning komisjoni delegeeritud määruse (EL) nr 1268/2012 artiklis 40
nimetatud aspekte ja muu hulgas järgmist:
(a)         
ühisettevõtte Clean Sky 2 toetusele esitatavad
nõuded seoses otsuse .../EL [raamprogrammi Horisont 2020 rakendamise
eriprogramm] II lisas osutatud tulemusnäitajatega;
(b)         
ühisettevõtte Clean Sky 2 toetusele esitatavad
nõuded, pidades silmas otsuse .../EL [raamprogrammi Horisont 2020 rakendamise
eriprogramm] III lisas osutatud järelevalvet;
(c)         
ühisettevõtte Clean Sky 2 toimimisega seotud
spetsiifilised tulemusnäitajad;
(d)         
nende andmete esitamise kord, mida on vaja
tagamaks, et komisjon saab täita oma levitamis- ja aruandluskohustusi;
(e)         
inimressursside kasutamine ja muutmine, eelkõige
tegevusüksuse, palgaastme ja kategooria alusel värbamine,
ümberklassifitseerimine ning töötajate arvu muutmine.
Artikkel 4
Muude liikmete kui liidu toetused
1.           Ühisettevõtte Clean Sky 2
muud liikmed peale liidu annavad või lasevad endaga seotud üksustel anda
artiklis 1 nimetatud ajavahemiku jooksul toetust kokku vähemalt 2,25 miljardi
euro ulatuses.
2.           Lõikes 1 osutatud toetus
koosneb järgmisest:
(a)         
I lisas sätestatud põhikirja punkti 15 lõikes 2 ja
punkti 15 lõike 3 alapunktis b kehtestatud toetused ühisettevõttele Clean Sky
2;
(b)         
vähemalt 990 miljoni euro ulatuses muude liikmete
kui liidu või nendega seotud üksuste poolt artiklis 1 osutatud ajavahemiku
jooksul panustatud mitterahalisi toetuseid, mis moodustuvad kuludest, mis neil
on tekkinud väljaspool ühisettevõtte Clean Sky 2 töökava selliste meetmete
võtmisel, mis aitavad kaasa ühise tehnoloogiaalgatuse Clean Sky eesmärkide
saavutamisele. Neid kulusid võib toetada muudest liidu rahastamisprogrammidest
kooskõlas kohaldatavate eeskirjade ja menetlustega. Sellistel juhtudel ei
asenda liidu rahastamine muude liikmete peale liidu või nendega seotud üksuste
mitterahalisi toetusi. 
Punktis b osutatud kulude jaoks ei anta
ühisettevõtte Clean Sky 2 poolset rahalist toetust. Vastav tegevus määratakse
kindlaks lisategevuste kavas, milles näidatakse nende toetuste hinnanguline
väärtus. 
3.           Muud ühisettevõtte Clean Sky
2 liikmed peale liidu annavad iga aasta 31. jaanuariks ühisettevõtte Clean Sky
2 juhatusele aru igal eelneval eelarveaastal lõike 2 kohaselt antud toetuse
väärtusest.
4.           Lõike 2 punktis b ning I
lisas sätestatud põhikirja punkti 15 lõike 3 alapunktis b osutatud toetuse
väärtuse hindamiseks määratakse kindlaks kulud, lähtudes asjaomaste üksuste
tavapärastest kuluarvestustavadest, üksuse asukohariigis kohaldatavatest
raamatupidamisstandarditest ning kohaldatavatest rahvusvahelistest
raamatupidamisstandarditest / rahvusvahelistest finantsaruandluse
standarditest. Kulusid tõendab asjaomase üksuse nimetatud sõltumatu
välisaudiitor. Toetuse väärtuse hindamist kontrollib ühisettevõte Clean Sky 2.
Kahtluse korral võib ühisettevõte Clean Sky 2 seda auditeerida.
5.           Komisjon võib liidu rahalise
toetuse ühisettevõttele Clean Sky 2 lõpetada või peatada, seda
proportsionaalselt vähendada või algatada I lisa põhikirja punkti 24 lõikes 2
osutatud lõpetamismismenetluse, kui ühisettevõtte liikmed või nendega seotud
üksused ei anna lõikes 2 osutatud toetust või annavad seda ainult osaliselt või
liiga hilja.
Artikkel 5
Finantseeskirjad
Ühisettevõte Clean Sky 2 võtab vastu oma
eriotstarbelised finantseeskirjad kooskõlas määruse (EL, Euratom) nr 966/2012
artikliga 209 ning määrusega (EL) nr … [delegeeritud määrus, milles
käsitletakse näidisfinantsmäärust asutustele, mis põhinevad avaliku ja
erasektori partnerlusel]. 
Artikkel 6
Töötajad
1.           Ühisettevõtte Clean Sky 2
töötajate suhtes kohaldatakse nõukogu määruses (EMÜ, Euratom, ESTÜ) nr 259/68[16] kehtestatud Euroopa Liidu
ametnike personalieeskirju ja Euroopa Liidu muude teenistujate
teenistustingimusi ning kõnealuste personalieeskirjade ja muude teenistujate
teenistustingimuste jõustamiseks liidu institutsioonide kokkuleppel vastuvõetud
eeskirju.
2.           Juhatus kasutab ühisettevõtte
Clean Sky 2 töötajate suhtes volitusi, mis on antud personalieeskirjades
ametisse nimetavale asutusele ning muude teenistujate teenistustingimustes
teenistuslepingute sõlmimiseks volitatud asutusele (edaspidi „ametisse nimetava
asutuse volitused”).
Juhatus võtab kooskõlas personalieeskirjade
artikliga 110 vastu personalieeskirjade artikli 2 lõikel 1 ja muude
teenistujate teenistustingimuste artiklil 6 põhineva otsuse, millega
delegeeritakse tegevdirektorile asjakohase ametisse nimetava asutuse volitused
ja määratletakse tingimused, mille alusel saab kõnealust volituste
delegeerimist peatada. Tegevdirektor on volitatud nimetatud volitusi edasi
delegeerima.
Erandlikel asjaoludel võib juhatus otsusega
ajutiselt peatada ametisse nimetava asutuse volituste delegeerimise
tegevdirektorile ja viimase poolt edasi delegeeritud volitused ning rakendada
neid volitusi ise või delegeerida need ühele oma liikmetest või muule
ühisettevõtte töötajale kui tegevdirektor.
3.           Juhatus võtab vastu
personalieeskirjade ning muude teenistujate teenistustingimuste
rakenduseeskirjad kooskõlas personalieeskirjade artikliga 110.
4.           Töötajate koosseis määratakse
kindlaks ühisettevõtte Clean Sky 2 ametikohtade loetelus, milles näidatakse
ajutiste ametikohtade arv tegevusüksuste ja palgaastmete kaupa ning
lepinguliste töötajate arv väljendatuna täistööaja ekvivalentides, kooskõlas
ühisettevõtte aastaeelarvega.
5.           Ühisettevõtte Clean Sky 2
personal koosneb ajutistest töötajatest ja lepingulistest töötajatest.
6.           Kõik personalikulud kannab
ühisettevõte Clean Sky 2.
Artikkel 7
Riikide lähetatud eksperdid ja praktikandid
1.           Ühisettevõte Clean Sky 2 võib
kasutada riikide lähetatud eksperte ja praktikante, kelle tööandja ei ole
ühisettevõte. Riikide lähetatud ekspertide arv täistööaja ekvivalentides
väljendatuna lisatakse käesoleva määruse artikli 6 lõike 4 kohasele teabele
töötajate kohta kooskõlas aastaeelarvega.
2.           Juhatus võtab vastu otsuse,
millega kehtestatakse riikide ekspertide ühisettevõttesse Clean Sky 2
lähetamise ja praktikantide kasutamise eeskirjad.
Artikkel 8
Privileegid ja immuniteedid
Ühisettevõte Clean Sky 2 ja tema töötajate
suhtes kohaldatakse liidu privileegide ja immuniteetide protokolli.
Artikkel 9
Ühisettevõtte Clean Sky 2 vastutus
1.           Ühisettevõtte Clean Sky 2
lepingulist vastutust reguleeritakse lepingusätetega ning asjaomaste
kokkulepete, otsuste ja lepingute suhtes kohaldatavate õigusaktidega.
2.           Lepinguvälise vastutuse
korral heastab ühisettevõte Clean Sky 2 kõik oma töötajate poolt nende
ülesannete täitmisel tekitatud kahjud vastavalt liikmesriikide õigusaktide
ühistele üldpõhimõtetele.
3.           Kõiki ühisettevõtte Clean Sky
2 makseid seoses lõigetes 1 ja 2 osutatud vastutusega ning sellega seonduvaid
kulusid ja väljaminekuid käsitatakse ühisettevõtte Clean Sky 2 kuludena ning
need kaetakse ühisettevõtte Clean Sky 2 vahenditest.
4.           Ühisettevõte Clean Sky 2
kannab ainuvastutust kõigi oma kohustuste täitmise eest.
Artikkel 10
Euroopa Kohtu pädevus ja kohaldatav õigus 
1.           Euroopa Kohtul on pädevus
aluslepingus sätestatud tingimustel ja järgmistel juhtudel:
(a)         
käesoleva määruse reguleerimisesemega seotud
vaidluste lahendamine liikmete vahel;
(b)         
tulenevalt ühisettevõtte Clean Sky 2 kokkulepetes,
otsustes ja lepingutes sisalduvatest vahekohtuklauslitest;
(c)         
ühisettevõte Clean Sky 2 töötajate poolt ülesannete
täitmisel tekitatud kahju heastamisega seotud vaidluste lahendamine;
(d)         
mis tahes vaidlustes ühisettevõtte Clean Sky 2 ja
tema töötajate vahel, lähtudes ametnike personalieeskirjades ning Euroopa Liidu
muude teenistujate teenistustingimustes sätestatud tingimustest.
2.           Käesoleva määruse või muude
liidu õigusaktidega reguleerimata küsimustes kohaldatakse ühisettevõtte Clean
Sky 2 asukohariigi õigust.
Artikkel 11
Hindamine
1.           Komisjon korraldab 31.
detsembriks 2017 ühisettevõtte Clean Sky 2 vahehindamise. Komisjon saadab
hindamise järeldused ja oma tähelepanekud 30. juuniks 2018 Euroopa Parlamendile
ja nõukogule.
2.           Lõikes 1 osutatud
vahehindamise järelduste alusel võib komisjon tegutseda artikli 4 lõike 5
kohaselt või astuda muid vajalikke samme. 
3.           Komisjon teeb kuue kuu
jooksul pärast ühisettevõtte Clean Sky 2 lõpetamist, kuid mitte hiljem kui kaks
aastat pärast I lisas sätestatud põhikirja punktis 24 osutatud lõpetamismenetluse
algatamist ühisettevõtte Clean Sky 2 lõpphindamise. Kõnealuse lõpphindamise
tulemused esitatakse Euroopa Parlamendile ja nõukogule.
Artikkel 12
Eelarve täitmise heakskiitmine
1.           Eelarve täitmise
heakskiitmine seoses liidu toetusega ühisettevõttele Clean Sky 2 on osa Euroopa
Parlamendi poolt nõukogu soovituse põhjal antavast heakskiidust komisjoni
tegevusele eelarve täitmisel, järgides asutamiselepingu artiklis 319 sätestatud
menetlust.
2.           Ühisettevõte Clean Sky 2 teeb
institutsioonidega eelarve täitmise heakskiitmise menetluse käigus täielikku
koostööd ning annab kogu vajaliku lisateabe. Seoses sellega võidakse
ühisettevõttelt paluda, et ta saadaks kohtumistele institutsioonide või
asutustega oma esindaja ning et ta abistaks komisjoni volitatud
eelarvevahendite käsutajat.
Artikkel 13
Järelauditid
1.           Kaudsete meetmetega seotud
kulutuste järelauditeid teeb ühisettevõte Clean Sky 2 kooskõlas määruse (EL) nr
... [raamprogramm Horisont 2020] artikliga 23 osana raamprogrammi Horisont 2020
kaudsetest meetmetest.
2.           Ühtluse tagamiseks võib
lõikes 1 osutatud auditeid teha komisjon. 
Artikkel 14
Liikmete finantshuvide kaitse
1.           Ilma et see piiraks I lisas
sätestatud põhikirja punkti 20 lõike 4 kohaldamist, võimaldab ühisettevõte
Clean Sky 2 komisjoni töötajatele ja teistele komisjoni poolt volitatud
isikutele, samuti kontrollikojale juurdepääsu oma valdustesse ning kogu
teabele, sealhulgas elektroonilisele teabele, mida on vaja nende auditite
tegemiseks.
2.           Euroopa Pettustevastane Amet
(OLAF) võib teha uurimisi, sealhulgas kohapealseid kontrolle ja ülevaatusi
kooskõlas tingimuste ja menetlustega, mis on sätestatud Euroopa Parlamendi ja
nõukogu 25. mai 1999. aasta määruses (EÜ) nr 1073/1999 Euroopa Pettustevastase
Ameti (OLAF) juurdluste kohta[17]
ning nõukogu 11. novembri 1996. aasta määruses (Euratom, EÜ) nr 2185/96
(mis käsitleb komisjoni tehtavat kohapealset kontrolli ja inspekteerimist, et
kaitsta Euroopa ühenduste finantshuve pettuste ja igasuguse muu eeskirjade
eiramiste eest),[18]
et teha kindlaks, kas on esinenud pettust, korruptsiooni või muud
ebaseaduslikku tegevust, mis mõjutab liidu finantshuve seoses käesoleva määruse
alusel rahastatava kokkuleppe, otsuse või lepinguga.
3.           Ilma et see piiraks lõigete 1
ja 2 kohaldamist, peavad käesoleva määruse rakendamisest tulenevad lepingud,
kokkulepped ja otsused sisaldama sätteid, mis annavad komisjonile,
ühisettevõttele Clean Sky 2, kontrollikojale ja OLAF-ile sõnaselge volituse
nende vastavate pädevuste kohaselt selliseid auditeid ja uurimisi teha.
4.           Ühisettevõte Clean Sky 2
tagab oma liikmete finantshuvide piisava kaitse, tehes asjakohast sise- ja
väliskontrolli või tellides selle tegemise.
5.           Ühisettevõte Clean Sky 2
ühineb Euroopa Parlamendi, nõukogu ja komisjoni 25. mai 1999. aasta
institutsioonidevahelise kokkuleppega, mis käsitleb OLAFi sisejuurdlusi[19]. Ühisettevõte Clean Sky 2
võtab vastu vajalikud meetmed OLAFi tehtavate sisejuurdluste hõlbustamiseks.
Artikkel 15
Konfidentsiaalsus
Ilma et see piiraks artikli 16 kohaldamist,
tagab ühisettevõte Clean Sky 2 sellise tundliku teabe kaitse, mille
avalikustamine võiks kahjustada ühisettevõtte Clean Sky 2 liikmete või selle
ühisettevõtte tegevuses osalejate huve.
Artikkel 16
Läbipaistvus
1.           Ühisettevõtte Clean Sky 2
valduses olevate dokumentide suhtes kohaldatakse Euroopa Parlamendi ja nõukogu
määrust (EÜ) nr 1049/2001 üldsuse juurdepääsu kohta Euroopa Parlamendi, nõukogu
ja komisjoni dokumentidele[20].
2.           Juhatus võib võtta vastu määruse
(EÜ) nr 1049/2001 rakendamise praktilise korra.
3.           Ilma et see piiraks artikli
10 kohaldamist, võib ühisettevõtte Clean Sky 2 poolt määruse (EÜ) nr 1049/2001
artikli 8 kohaselt vastu võetud otsuste kohta esitada ombudsmanile kaebuse vastavalt
asutamislepingu artiklis 228 sätestatud tingimustele.
4.           Ühisettevõte Clean Sky 2
võtab vastu Euroopa Parlamendi ja nõukogu 6. septembri 2006. aasta määruse (EÜ)
nr 1367/2006 (keskkonnainfo kättesaadavuse, keskkonnaasjade otsustamises
üldsuse osalemise ning neis asjus kohtu poole pöördumise Århusi konventsiooni
sätete kohaldamise kohta ühenduse institutsioonide ja organite suhtes)[21] rakendamise korra.
Artikkel 17
Osalemis- ja levitamiseeskirjad
Ühisettevõtte Clean Sky 2 rahastatavate
meetmete suhtes kohaldatakse määrust (EL) nr ... [programmi Horisont 2020
osalemis- ja levitamiseeskirjad]. Nimetatud määruse kohaselt käsitatakse
ühisettevõtet Clean Sky 2 rahastava asutusena ning asutusena, kes toetab
rahaliselt kaudseid meetmeid kooskõlas I lisas sätestatud põhikirja punktiga 2.
Artikkel 18
Asukohariigi toetus
Ühisettevõtte Clean Sky 2 ja tema asukohariigi
vahel võib sõlmida halduskokkuleppe, milles käsitletakse privileege ja
immuniteete ning kõnealuse riigi poolt ühisettevõttele Clean Sky 2 antavat muud
toetust.
Artikkel 19
Kehtetuks tunnistamine ja üleminekusätted
1.           Määrus (EÜ) nr 71/2008
tunnistatakse kehtetuks alates 1. jaanuarist 2014.
2.           Ilma et see piiraks lõike 1
kohaldamist, jätkub määruse (EÜ) nr 71/2008 kohaselt algatatud meetmete ja
nendega seotud rahaliste kohustuste haldamine kuni nende lõpuleviimiseni
nimetatud määruse alusel.
Määruse nr (EÜ) 71/2008 kohaselt vastu võetud
iga-aastastes rakenduskavades sätestatud projektikonkurssidest tulenevaid
meetmeid käsitatakse samuti kõnealuse määruse kohaselt algatatud meetmetena.
Artikli 11 lõikes 1 osutatud vahehindamine
sisaldab ühisettevõtte Clean Sky määruse (EÜ) nr 71/2008 kohase tegevuse
lõpphindamist.
3.           Käesolev määrus ei mõjuta
määruse (EÜ) nr 71/2008 alusel värvatud töötajate õigusi ega kohustusi.
Esimeses lõigus osutatud töötajate töölepinguid
võib uuendada käesoleva määruse alusel kooskõlas personalieeskirjadega.
Eelkõige nimetatakse määruse (EÜ) nr 71/2008
kohaselt ametisse nimetatud tegevdirektor alates 1. jaanuarist 2014
järelejäänud ametiajaks ametisse, et täita käesolevas määruses sätestatud
tegevdirektori ülesandeid. Muud lepingutingimused jäävad samaks. 
4.           Kui määruse (EÜ) nr 71/2008
kohased liikmed ei lepi kokku teisiti, kantakse kõik nimetatud määruse kohaste
liikmete õigused ja kohustused, sealhulgas varad, võlad ja vastutus, üle
käesoleva määruse kohastele liikmetele. 
5.           Kõik määruse (EÜ) nr 71/2008
kohased kasutamata assigneeringud kantakse üle ühisettevõttele Clean Sky 2.
Artikkel 20
Jõustumine
Käesolev määrus jõustub kahekümnendal päeval
pärast selle avaldamist Euroopa Liidu Teatajas.
Käesolev määrus on tervikuna siduv ja
vahetult kohaldatav kõikides liikmesriikides.
Brüssel,
                                                                       Nõukogu
nimel
                                                                       eesistuja
I LISA – ÜHISETTEVÕTTE CLEAN SKY 2 PÕHIKIRI
1. Mõisted 
(a)                   
„Toetajaliige” – määruse (EÜ) nr 71/2008 alusel
valitud ja kinnituskirjale alla kirjutades käesoleva põhikirjaga nõustunud
juriidiline isik, kelle liikmesus peatatakse niipea, kui lõpevad määruse (EÜ)
nr 71/2008 alusel algatatud meetmed, milles ta osales, kuid hiljemalt 31.
detsembril 2017;
(b)                   
„tuumikpartner” – integreeritud tehnoloogia
tutvustusvaldkonnas, innovatiivse õhusõiduki tutvustusplatvormis või läbivates
tegevustes osalev juriidiline isik, kes on valitud punkti 4 lõike 2 kohase
konkursi alusel ja nõustunud käesoleva põhikirjaga kinnituskirjale alla
kirjutades;
(c)                   
„IADP” – punkti 11 kohased innovatiivse õhusõiduki
tutvustusplatvormid;
(d)                   
„ITD” – punkti 11 kohane integreeritud tehnoloogia
tutvustusvaldkond;
(e)                   
„juht” – mõne ITD, IADP või läbiva tegevuse
kaasjuht;
(f)                     
„osalev seotud üksus” – määruse ... [Horisont 2020
osalemiseeskirjad] artikli 2 lõikes 1 määratletud seotud üksus, kes teeb
asjakohase ITD juhi, toetajaliikme või tuumikpartneri toiminguid kooskõlas
asjakohastes toetuslepingutes või -otsustes sätestatud tingimustega;
(g)                   
„läbivad tegevused (TA)” – läbivalt mitme ITD
ja/või IADP jaoks olulised meetmed, mis vajavad Clean Sky üldeesmärkide
optimaalseks saavutamiseks ITDsid ja/või IADPsid läbivat kooskõlastamist ja
juhtimist;
(h)                   
„TH” – tehnoloogiahindaja.
2. Ülesanded
Ühisettevõte Clean Sky 2 täidab järgmisi
ülesandeid:
(a)                   
toetab rahaliselt kaudseid teadus- ja
innovatsioonimeetmeid peamiselt toetusi andes;
(b)                   
ühendab mitu läbivate tegevustega toetatavat ITDd
ja IADPd rõhuasetusega innovatiivsetel tehnoloogialahendustel ja
täismõõtmeliste katseeksemplaride väljatöötamisel;
(c)                   
koondab jõupingutusi ITDdes, IADPdes ja läbivates
tegevustes oluliste tulemusteni jõudmisele, mis võivad aidata saavutada liidu
keskkonna- ja konkurentsialaseid eesmärke;
(d)                   
täiustab tehnoloogia kontrollimise protsessi
tulevikus turu hõlvamist takistavate asjaolude väljaselgitamiseks ja
kõrvaldamiseks;
(e)                   
ühendab kasutajate vajadused, et juhtida teadus- ja
arendustegevuse investeeringud toimivate ja turustatavate lahendusteni;
(f)                     
tagab hankelepingute sõlmimise, korraldades
vajaduse korral selleks hankekonkursse;
(g)                   
mobiliseerib vajalikud avaliku ja erasektori
vahendid;
(h)                   
tagab ühisettevõtte Clean Sky 2 tehnikavaldkonna
seotuse siseriikliku ja rahvusvahelise tegevusega, eelkõige ühisettevõtte SESAR
tegevusega[22];
(i)                     
stimuleerib VKEde kaasamist oma tegevusesse kooskõlas
seitsmenda raamprogrammi ja Horisont 2020 eesmärkidega; 
(j)                     
arendab tihedat koostööd ja tagab koordineerimise
seonduvate Euroopa (eelkõige raamprogrammide tasandi), riikide ja
riikidevaheliste tegevustega.
(k)                   
korraldab teavitamis-, suhtlus-, ellurakendamis- ja
levitamistegevust, kohaldades mutatis mutandis määruse (EL) nr .../2013
[raamprogramm Horisont 2020] artikli 22 sätteid.
(l)                     
täidab mis tahes muid käesoleva määruse artiklis 2
sätestatud eesmärkide saavutamiseks vajalikke ülesandeid.
3. Liikmed
1.           Ühisettevõtte Clean Sky 2
liikmed on:
(a)         
liit, keda esindab komisjon,
(b)         
käesoleva põhikirjaga nõustumisel kinnituskirja
vormis – käesoleva määruse II lisas nimetatud juhid ja toetajaliikmed ning
punkti 4 lõike 2 kohaselt valitavad tuumikpartnerid. 
2.           Muudele liikmetele peale
liidu viidatakse kui ühisettevõtte Clean Sky 2 „eraliikmetele”.
4. Liikmestaatuse muutmine
1.           Lõike 2 kohaselt
Ühisettevõtte Clean Sky 2 tuumikpartneriks saamist võib taotleda iga
liikmesriigis või raamprogrammiga Horisont 2020 liitunud riigis asutatud
juriidiline isik tingimusel, et ta panustab punktis 15 osutatud vahenditesse
käesoleva määruse artikli 2 kohaste ühisettevõtte Clean Sky 2 eesmärkide
saavutamiseks ning nõustub ühisettevõtte Clean Sky 2 põhikirjaga.
2.           Ühisettevõtte Clean Sky 2 tuumikpartnerid
ja asjakohased nendega seotud üksused valitakse avatud, mittediskrimineeriva ja
konkurentsil põhineva konkursi alusel ja neid hinnatakse sõltumatult.
Konkursside ajendiks on vajadus tagada oluline suutlikkus programmi
rakendamiseks. Need avaldatakse Clean Sky veebisaidil ning neid levitatakse
riikide esindajate rühma ja teiste kanalite kaudu, et tagada võimalikult
laialdane osalus.
3.           Iga liige võib oma liikmesuse
ühisettevõttes Clean Sky 2 lõpetada. Lõpetamine jõustub ja muutub
tagasipööramatuks kuus kuud pärast teiste liikmete teavitamist. Sellest hetkest
vabastatakse endine liige kõigist kohustustest peale nende, mille Clean Sky 2
kiitis heaks või võttis enne liikmesuse lõpetamist.
4.           Ühisettevõtte Clean Sky 2
liikmestaatust ei saa ilma juhatuse eelneva nõusolekuta kolmandale isikule üle
anda.
5.           Ühisettevõte Clean Sky 2
avaldab oma veebisaidil kohe pärast käesoleva punkti kohast liikmesuse muutust
ühisettevõtte Clean Sky 2 liikmete ajakohastatud nimekirja koos vastava muutuse
jõustumise kuupäevaga.
6.           Toetajaliikmete liikmesus
lõpetatakse automaatselt niipea, kui lõpevad määruse (EÜ) nr 71/2008 raames
algatatud meetmed, milles nad osalesid, kuid hiljemalt 31. detsembril 2017.
5. Ühisettevõtte Clean Sky 2 korraldus
1.           Ühisettevõtte Clean Sky 2 organid
on:
(a)         
juhatus;
(b)         
tegevdirektor;
(c)         
juhtkomiteed;
(d)         
teaduskomitee;
(e)         
riikide esindajate rühm. 
2.           Teaduskomitee ja riikide
esindajate rühm on ühisettevõtte Clean Sky 2 nõuandvad organid. 
6. Juhatuse koosseis 
Juhatusse kuuluvad järgmised isikud:
(a)                   
üks komisjoni esindaja;
(b)                   
üks esindaja iga juhi kohta;
(c)                   
üks toetajaliikmete või tuumikpartnerite esindaja
integreeritud ITD kohta;
(d)                   
üks tuumikpartnerite esindaja IADP kohta.
7. Juhatuse töö
1.           Komisjoni esindajale kuulub
50 % hääleõigustest. Komisjoni hääl on jagamatu. Kõigil teistel esindajatel on
võrdne arv hääli. Esindajad teevad oma parima konsensuse saavutamiseks.
Konsensuse puudumisel teeb juhatus otsuseid vähemalt 75 % enamusega kõigist
häältest, kaasa arvatud kohal mitteviibivate isikute häältest. 
2.           Juhatus valib oma esimehe
kaheks aastaks.
3.           Juhatus peab korralisi
koosolekuid vähemalt kaks korda aastas. Juhatus võib pidada erakorralisi
koosolekuid komisjoni või eraliikmete esindajate enamuse nõudmisel või esimehe
nõudmisel. Juhatuse koosolekud kutsub kokku esimees ning need toimuvad
tavaliselt ühisettevõtte Clean Sky 2 asukohas.
Tegevdirektoril on õigus aruteludes osaleda, kuid
tal ei ole hääleõigust.
Riikide esindajate rühma esimehel on õigus osaleda
juhatuse koosolekutel vaatlejana.
Juhatus võib kutsuda oma koosolekutele
vaatlejatena teisi isikuid, eelkõige liidu piirkondlike omavalitsuste
esindajaid.
Liikmete esindajad ei vastuta esindaja rollis
juhatuse liikmena võetud meetmete eest isiklikult.
Juhatus võtab vastu oma töökorra. 
Juhatus võtab vajaduse korral vastu
üleminekumeetmed. 
8. Juhatuse ülesanded
1.           Juhatus vastutab üldiselt
ühisettevõtte Clean Sky 2 strateegilise suunamise ja toimingute eest ning teeb
järelevalvet selle tegevuse elluviimise üle.
2.           Eelkõige täidab juhatus
järgmisi ülesandeid:
(a)         
hindab, kiidab heaks või lükkab tagasi punkti 4
kohaseid liikmeks saamise taotlusi;
(b)         
otsustab oma kohuseid mittetäitva liikme liikmesuse
lõpetamise ühisettevõttes Clean Sky 2;
(c)         
võtab kooskõlas käesoleva määruse artikliga 5 vastu
ühisettevõtte Clean Sky 2 finantseeskirjad;
(d)         
võtab vastu ühisettevõtte Clean Sky 2 aastaeelarve,
kaasa arvatud ametikohtade loetelu, milles näidatakse ajutiste ametikohtade arv
tegevusüksuse ja palgaastme kaupa ning lepinguliste töötajate ja riikide
lähetatud ekspertide arv väljendatuna täistööaja ekvivalentides;
(e)         
kasutab töötajate suhtes ametisse nimetava asutuse
volitusi kooskõlas käesoleva määruse artikli 6 lõikega 2;
(f)           
nimetab ametisse ja vabastab ametist
tegevdirektori, pikendab tema ametiaega ning annab talle suuniseid ja jälgib
tema tulemuslikkust;
(g)         
kiidab tegevdirektori soovituse põhjal heaks punkti
10 lõikes 5 osutatud programmibüroo organisatsioonilise struktuuri;
(h)         
võtab vastu töökava ja vastavad kuluprognoosid,
mille kohta teeb ettepaneku tegevdirektor, olles konsulteerinud teaduskomiteega
ja riikide esindajate rühmaga;
(i)           
kiidab heaks käesoleva määruse artikli 4 lõike 2
punktis b osutatud lisategevuste kava, lähtudes eraliikmete ettepanekust ning
olles vajaduse korral konsulteerinud ajutise nõuanderühmaga;
(j)           
kiidab heaks raamatupidamise aastaaruande;
(k)         
kiidab heaks aasta tegevusaruande, sealhulgas
vastavad kulutused;
(l)           
korraldab vajaduse korral ühisettevõtte Clean Sky 2
siseauditisuutlikkuse loomise;
(m)       
kiidab heaks konkursikutsed ning vajaduse korral
seonduvad eeskirjad osalemise, hindamise, valimise, toetuste määramise ja
läbivaatamise menetluste kohta;
(n)         
kiidab heaks rahastamiseks valitud ettepanekute ja
pakkumuste loetelu;
(o)         
kehtestab tegevdirektori ettepanekul ühisettevõtte
Clean Sky 2 teavituspõhimõtted;
(p)         
kehtestab vajaduse korral rakenduseeskirjad kooskõlas
käesoleva määruse artikli 6 lõikega 3;
(q)         
kehtestab vajaduse korral eeskirjad riikide
ekspertide lähetamise kohta ühisettevõttesse Clean Sky 2 ning praktikantide
kasutamise kohta kooskõlas käesoleva määruse artikliga 7;
(r)          
asutab vajaduse korral lisaks ühisettevõtte Clean
Sky 2 organitele nõuanderühmad;
(s)          
esitab vajaduse korral komisjonile kõik taotlused
käesoleva määruse muutmiseks, mille kohta on teinud ettepaneku ühisettevõtte
Clean Sky 2 mis tahes liige;
(t)           
vastutab kõigi ühisettevõtte Clean Sky 2 organitele
spetsiifiliselt määramata ülesannete eest, mida ta võib mõnele neist organitest
määrata.
9. Tegevdirektori ametissenimetamine,
ametist vabastamine või ametiaja pikendamine
1.           Tegevdirektori nimetab
ametisse juhatus komisjoni esitatud kandidaatide nimekirjast, järgides avatud
ja läbipaistvat valikumenetlust. Komisjon liidab valikumenetlusega vajaduse
korral ühisettevõtte Clean Sky 2 teiste liikmete esindatuse.
Valikumenetluse eelvaliku etapis tagatakse
eelkõige ühisettevõtte Clean Sky 2 teiste liikmete sobiv esindatus. Selleks
nimetavad eraliikmed ühisel kokkuleppel juhatuse nimel esindaja ja vaatleja.
2.           Tegevdirektor on töötaja ning
ta võetakse tööle ühisettevõtte Clean Sky 2 ajutise teenistujana liidu muude
teenistujate teenistustingimuste artikli 2 punkti a alusel.
Tegevdirektoriga lepingu sõlmimisel esindab
ühisettevõtet Clean Sky 2 juhatuse esimees.
3.           Tegevdirektori ametiaeg on
kolm aastat. Selle ajavahemiku lõpuks hindab komisjon, kaasates vastavalt
vajadusele eraliikmeid, tegevdirektori tulemuslikkust ning ühisettevõtte Clean
Sky 2 edasisi ülesandeid ja väljakutseid.
4.           Juhatus, tegutsedes komisjoni
ettepaneku alusel, milles on võetud arvesse lõikes 3 osutatud hindamist, võib
pikendada tegevdirektori ametiaega üks kord kuni viieks aastaks.
5.           Tegevdirektor, kelle
ametiaega on pikendatud, ei tohi edaspidi üldperioodi lõpul sama ametikoha
valikumenetluses osaleda.
6.           Tegevdirektori võib ametist
vabastada üksnes otsusega, mille juhatus on teinud komisjoni ettepanekul, kes
on kaasanud vastavalt vajadusele eraliikmeid.
10. Tegevdirektori ülesanded
1.           Tegevdirektor on peamine
täitevjuht, kes vastutab ühisettevõtte Clean Sky 2 igapäevase juhtimise eest
kooskõlas juhatuse otsustega.
2.           Tegevdirektor on
ühisettevõtte Clean Sky 2 seaduslik esindaja. Tegevdirektor annab aru
juhatusele.
3.           Tegevdirektor täidab
ühisettevõtte Clean Sky 2 eelarvet.
4.           Eelkõige täidab tegevdirektor
sõltumatult järgmisi ülesandeid:
(a)         
valmistab ette ja esitab juhatusele vastuvõtmiseks
aastaeelarve projekti, kaasa arvatud vastava ametikohtade loetelu, milles
näidatakse ajutiste ametikohtade arv iga palgaastme ja tegevusüksuse kohta ning
lepinguliste töötajate ja riikide lähetatud ekspertide arv väljendatuna
täistööaja ekvivalentides; 
(b)         
valmistab ette ja esitab juhatusele vastuvõtmiseks
töökava koos vastava kuluprognoosiga;
(c)         
valmistab ette ja esitab juhatusele vastuvõtmiseks
raamatupidamise aastaaruande;
(d)         
valmistab ette ja esitab juhatusele vastuvõtmiseks
aasta tegevusaruande, sealhulgas vastavad kulutused;
(e)         
osaleb teise instantsina ITDde või IADPde siseste
vaidluste lahendamises;
(f)           
osaleb esimese instantsina üksikute ITDde või
IADPde väliste vaidluste lahendamises;
(g)         
teeb järelevalvet projektikonkursside üle, lähtudes
asjaomase ITD või IADP juhtkomitee pakutud sisust ja teemadest ning kooskõlas
programmi eesmärkidega, ja esitab juhatusele heakskiitmiseks rahastamiseks
valitud meetmete loetelu;
(h)         
allkirjastab üksikuid kokkuleppeid või otsuseid;
(i)           
allkirjastab hankelepinguid;
(j)           
rakendab ühisettevõtte Clean Sky 2
suhtluspõhimõtteid;
(k)         
korraldab ja suunab ühisettevõtte Clean Sky 2
toiminguid ja töötajaid ning teeb nende üle järelevalvet juhatuse poolse
delegeerimise piires, nagu on sätestatud käesoleva määruse artikli 6 lõikes 2;
(l)           
kehtestab tulemusliku ja tõhusa
sisekontrollisüsteemi ning tagab selle toimimise ja annab selle olulisest
muutmisest juhatusele teada;
(m)       
tagab riskihindamise ja -juhtimise läbiviimise;
(n)         
võtab kõik vajalikud meetmed hindamaks
ühisettevõtte Clean Sky 2 edenemist oma eesmärkide suunas;
(o)         
täidab kõiki muid tegevdirektorile usaldatud või
juhatuse poolt delegeeritud ülesandeid;
(p)         
tagab eri ITDde, IADPde ja läbivate tegevuste vahel
koordineerimise ning võtab vajalikud meetmed, et hallata liideseid, vältida
põhjendamatut kattumist projektide vahel ning soosida sünergiaid ITDde, IADPde
ja läbivate tegevuste vahel;
(q)         
teeb juhatusele ettepanekuid tehnilise sisu ja
eelarveassigneeringute kohandamise kohta ITDde, IADPde ja läbivate tegevuste
vahel; 
(r)          
tagab tehnoloogiahindaja, IADPde ja ITDde vahel
tõhusa suhtluse ning selle, et vajalike andmete edastamisel tehnoloogiahindajale
peetakse kinni tähtaegadest;
(s)          
juhib tehnoloogiahindaja juhtorganit ning tagab
kõigi asjakohaste meetmete rakendamise võimaldamaks tehnoloogiahindajal täita
punktis 12 kirjeldatud ülesandeid; 
(t)           
tagab kavandatud eesmärkide ja ajakavade järgimise,
koordineerib ITDde ja IADPde tegevust ja võtab järelmeetmeid ning teeb
ettepanekuid eesmärkide ja seonduva ajakava asjakohaseks muutmiseks;
(u)         
teeb järelevalvet selle üle, milliseid edusamme on
tehtud ITDde ja IADPde eesmärkide saavutamisel, võttes eelkõige aluseks
tehnoloogiahindaja hinnangud;
(v)         
kiidab heaks kõik alla 10 %
eelarveassigneeringutest moodustavad eelarvete ülekanded, mis on tehtud ITDde
ja IADPde sees ja vahel;
5.           Tegevdirektor loob
programmibüroo kõigi käesolevast määrusest tulenevate tugiülesannete täitmiseks
tegevdirektori vastutusel. Programmibüroo koosneb ühisettevõtte Clean Sky 2
töötajatest ja täidab eelkõige järgmisi ülesandeid:
(a)         
pakub tuge sobiva raamatupidamissüsteemi loomisel
ja haldamisel kooskõlas ühisettevõtte Clean Sky 2 finantseeskirjadega;
(b)         
haldab töökavas ettenähtud konkursse ning haldab
kokkuleppeid või otsuseid, kaasa arvatud nende kooskõlastamist;
(c)         
annab liikmetele ja teistele ühisettevõtte Clean
Sky 2 organitele igasugust teavet ja tuge, mida nad oma ülesannete täitmisel
vajavad, ja vastab nende konkreetsetele taotlustele;
(d)         
toimib ühisettevõtte Clean Sky 2 organite
sekretariaadina ning toetab kõiki juhatuse loodud nõuanderühmi.
11. Juhtkomiteed
1.           Järgmiste ITDde ja IADPde
jaoks luuakse juhtkomiteed:
(a)         
suurte reisilennukite IADP,
(b)         
piirkondlike õhusõidukite IADP,
(c)         
tiivikõhusõidukite IADP,
(d)         
plaanerite ITD,
(e)         
mootorite ITD,
(f)           
süsteemide ITD,
Ühisettevõtte Clean Sky 2 järgmiste ITDde
juhtkomiteed jäävad alles ja toimivad edasi määruse (EÜ) nr 71/2008 alusel
kehtivate eeskirjade alusel (mis käsitlevad nende koosseisu, koosolekuid,
ülesandeid ja töökorda), kuni kõnealusest määrusest tulenevad meetmed jõuavad
lõpule: 
(g)         
intelligentsete jäigatiivaliste õhusõidukite ITD,
(h)         
keskkonnasäästlike piirkondlike õhusõidukite ITD,
(i)           
keskkonnasäästlike tiivikõhusõidukite ITD,
(j)           
keskkonnasäästlike operatsioonide süsteemide ITD,
(k)         
jätkusuutlike ja keskkonnasäästlike mootorite ITD,
(l)           
ökodisaini ITD.
2.           Koosseis
Iga juhtkomitee koosseisu kuuluvad:
(a)         
esimees – ITD või IADP juhi või juhtide kõrgem
esindaja;
(b)         
ITD või IADP iga tuumikpartneri esindaja;
(c)         
üks või mitu programmibüroo esindajat, kelle
nimetab tegevdirektor.
3.           Koosolekud
Iga juhtkomitee koosolekud toimuvad vähemalt kord
iga kolme kuu jooksul. Erakorraline koosolek kutsutakse kokku esimehe või
tegevdirektori taotlusel.
Komisjoni esindaja võib osaleda vaatlejana.
Osalema võib kutsuda teisi ITD või IADP tulemuste
vastu huvi tundvaid liikmeid.
4.           Ülesanded
Iga juhtkomitee vastutab järgmise eest:
(a)         
kooskõlas toetuslepingute või -otsustega oma ITD
või IADP tehniliste funktsioonide suunamine ja jälgimine ning otsuste
vastuvõtmine ühisettevõtte Clean Sky 2 nimel tehnilistes küsimustes, mis on
omased konkreetsele ITD-le või IADP-le;
(b)         
aruandlus tegevdirektorile aruandlusnäitajate
alusel, mille määratleb ühisettevõte Clean Sky 2; 
(c)         
tehnoloogiahindajale kogu vajaliku teabe andmine,
mis lepitakse tehnoloogiahindajaga kokku juhatuse poolt tehnoloogiahindajale
tema hindamiseks antud volituse tingimuste alusel;
(d)         
ITD/IADP üksikasjalike iga-aastaste rakenduskavade
kehtestamine kooskõlas töökavaga;
(e)         
konkursiprojektide sisu kohta ettepanekute
tegemine;
(f)           
ühisettevõtte poolt korraldatavate hankekonkursside
sisu teemaline nõustamine koostöös asjaomaste liikmetega;
(g)         
juhatuses tuumikpartnerite esindajate jaoks
rotatsioonisüsteemi kehtestamine. Selles küsimuses võtavad otsuse vastu üksnes
tuumikpartnerite esindajad. Juhtide esindajatel hääleõigust ei ole;
(h)         
ITD/IADP piires vaidluste lahendamine;
(i)           
tegevdirektorile ettepanekute tegemine
eelarveassigneeringute muutmiseks oma ITD/IADP piires.
5.           Eeskirjad
Iga juhtkomitee võtab vastu oma töökorra, lähtudes
kõigi juhtkomiteede ühisnäidisest.
12. Tehnoloogiahindaja
1.           Kogu ühisettevõtte Clean Sky
2 tegutsemise ajal toimib läbiva tegevusena sõltumatu tehnoloogiahindaja. 
Tehnoloogiahindajal on järgmised ülesanded:
(a)         
üksikute ITDde ja IADPde abil saadud tulemuste
ühiskondliku ja keskkonnamõju jälgimine ja hindamine kõigi Clean Sky tegevuste
lõikes, eelkõige lennundusest tekkiva üldise mürasaaste ning kasvuhoonegaaside
ja õhusaasteainete heite eeldatava paranemise kvantifitseerimine tulevikustsenaariumides
võrreldes baasstsenaariumidega;
(b)         
ITDdele ja IADPdele tagasiside andmine, et nad
saaksid saavutada võimalikult häid tulemusi nende vastavate eesmärkide ja
sihtide suhtes;
(c)         
juhatusele tegevdirektori kaudu sisendteabe andmine
Clean Sky tegevuse ühiskondliku ja keskkonnamõju kohta, et võimaldada juhatusel
astuda kõiki samme, mis on vajalikud kõigi Clean Sky programmide kasu
optimeerimiseks vastavate programmide kõrgema tasandi eesmärkide ja sihtide
osas;
(d)         
liikmete, tegevdirektori ja teiste ühisettevõtte
organite korrapärane teavitamine ITDde ja IADPde tehnoloogiliste tulemuste
mõjust.
2.           Tehnoloogiahindaja
juhtorganit juhib tegevdirektor. Selle koosseisu ja töökorra võtab vastu
juhatus, lähtudes tegevdirektori ettepanekust.
13. Teaduskomitee 
1.           Teaduskomitee koosneb kuni 12
liikmest. Komitee valib oma liikmete hulgast endale esimehe.
2.           Liikmeskond peab peegeldama
kogu maailmas tunnustatud akadeemiliste ringkondade, tööstusharu ja
regulatiivorganite ekspertide tasakaalustatud esindatust. Teaduskomitee
liikmetel kollektiivselt peab olema teaduslik pädevus ja tehnikavaldkonda
hõlmav asjatundlikkus, mida on vaja teadusel põhinevate soovituste andmiseks
ühisettevõttele Clean Sky 2.
3.           Juhatus sätestab
teaduskomitee koosseisu kriteeriumid ja valikumenetluse ning nimetab selle
liikmed. Juhatus võtab arvesse riikide esindajate rühma pakutavaid võimalikke
kandidaate.
4.           Teaduskomitee täidab järgmisi
ülesandeid:
(a)         
annab nõu töökavades käsitletavate teaduslike
prioriteetide teemal;
(b)         
annab nõu aasta tegevusaruandes kirjeldatud
teaduslike saavutuste teemal.
5.           Teaduskomitee koosolekud
toimuvad vähemalt kord aastas. Koosolekuid kutsub kokku komitee esimees.
6.           Teaduskomitee võib esimehe
nõusolekul kutsuda koosolekul osalema teisi isikuid.
7.           Teaduskomitee võtab vastu oma
töökorra. 
14. Riikide esindajate rühm
1.           Riikide esindajate rühmas
osaleb üks esindaja igast liikmesriigist ja igast raamprogrammiga Horisont 2020
liitunud riigist. Rühm valib oma liikmete hulgast endale esimehe.
2.           Riikide esindajate rühma koosolekud
toimuvad vähemalt kord aastas. Koosolekuid kutsub kokku rühma esimees.
Koosolekutel osalevad tegevdirektor ja juhatuse esimees või nende esindajad.
Riikide esindajate rühma esimees võib kutsuda oma
koosolekutele vaatlejatena teisi isikuid, eelkõige liidu piirkondlike
omavalitsuste esindajaid ja VKEde ühenduste esindajaid.
3.           Eelkõige vaatab riikide
esindajate rühm läbi teabe ja avaldab arvamust järgmistes küsimustes:
(a)         
ühisettevõtte Clean Sky 2 programmis ja eesmärkide
saavutamisel tehtud edusammud;
(b)         
strateegilise suunitluse ajakohastamine;
(c)         
seosed raamprogrammiga Horisont 2020;
(d)         
töökavad;
(e)         
VKEde kaasamine.
4.           Riikide esindajate rühm annab
ühisettevõttele Clean Sky 2 teavet ja tegutseb ühisettevõtte kontaktina ka
järgmistes küsimustes:
(a)         
asjassepuutuvate riiklike või piirkondlike teadus-
ja innovatsiooniprogrammide staatus ning võimalike koostöövaldkondade
määratlemine, kaasa arvatud lennundustehnoloogiate kasutuselevõtt;
(b)         
teabeleviürituste osas riiklikul või piirkondlikul
tasandil võetavad meetmed tehniliste töörühmade korraldamiseks ja
kommunikatsioonitegevuseks.
5.           Riikide esindajate rühm võib
esitada ühisettevõttele Clean Sky 2 omal algatusel soovitusi tehnilistes,
juhtimis- ja finantsküsimustes, eelkõige juhul, kui need mõjutavad riiklikke
või piirkondlikke huvisid.
Ühisettevõte Clean Sky 2 teavitab riikide
esindajate rühma järelmeetmetest, mis ta on võtnud vastuseks rühma
soovitustele.
6.           Riikide esindajate rühm võtab
vastu oma töökorra.
15. Rahastamisallikad
1.           Ühisettevõtet Clean Sky 2
rahastavad ühiselt liit ja eraliikmed ning nendega seotud üksused osamaksetena
makstavate rahaliste toetuste ning nende poolt kaudsete, ühisettevõtte Clean
Sky 2 poolt mittehüvitatavate meetmete rakendamisel tehtud kulude vormis.
2.           Ühisettevõtte Clean Sky 2
halduskulud ei tohi ületada 80 miljonit eurot ning need tuleb katta rahaliste
maksetega, mis jagatakse igal aastal võrdselt liidu ning ühisettevõtte Clean
Sky 2 eraliikmete vahel. Kui osa halduskulude katteks tehtud sissemaksest jääb
kasutamata, võib teha selle kättesaadavaks ühisettevõtte Clean Sky 2
tegevuskulude katmiseks.
3.           Ühisettevõtte Clean Sky 2
tegevuskulud kaetakse järgmistest allikatest:
(a)     liidu rahaline toetus;
(b)     muude liikmete kui liidu ning nendega
seotud üksuste mitterahalised toetused, mis koosnevad nende poolt kaudsete
meetmete rakendamisel tehtud kulutustest, millest arvestatakse maha
ühisettevõtte Clean Sky 2 poolne toetus ja muud liidu toetused nende kulude
katmiseks.
4.           Ühisettevõtte Clean Sky 2
eelarvesse kantavad ressursid koosnevad järgmistest panustest:
(a)         
liikmete rahalised sissemaksed halduskulude
katteks;
(b)         
liidu rahaline sissemakse halduskulude katteks;
(c)         
kõik ühisettevõtte Clean Sky 2 loodud tulud;
(d)         
muud rahalised sissemaksed, ressursid ja tulud.
Ühisettevõttele Clean Sky 2 selle liikmete poolt tehtud
sissemaksetelt saadud intressi loetakse ühisettevõtte tuluks.
5.           Kõik ühisettevõtte Clean Sky
2 ressursid ja tegevused on pühendatud käesoleva määruse artiklis 2 sätestatud
eesmärkidele.
6.           Ühisettevõte Clean Sky 2
hoiab kõiki tema poolt loodud või talle üle kantud varasid tema käesoleva
määruse artiklis 2 sätestatud eesmärkide täitmise nimel.
7.           Kuludest ülejäävaid tulusid
ei maksta ühisettevõtte Clean Sky 2 liikmetele, välja arvatud ühisettevõtte
Clean Sky 2 tegevuse lõpetamise korral punkti 24 kohaselt.
16. Liidu toetuse eraldamine 
1.           Tegevuskulude katteks
määratud liidu toetus eraldatakse järgmiselt:
(a)         
kuni 40 % liidu poolsest kogurahastamisest,
eraldatakse juhtidele ja nendega seotud osalevatele üksustele;
(b)         
kuni 30 % liidu kogurahastamisest, eraldatakse
tuumikpartneritele ja nendega seotud osalevatele üksustele; 
(c)         
kuni 30 % liidu kogurahastamisest, eraldatakse
projektikonkursside ja hankekonkursside kaudu. Erilist tähelepanu pööratakse
VKEde piisava osalemise tagamisele. 
2.           Lõike 1 kohased rahalised vahendid
eraldatakse pärast seda, kui sõltumatud eksperdid on ettepanekuid hinnanud. 
3.           Liidu panuse eraldiste
soovituslik jagunemine ITDde/IADPde/TAde vahel on esitatud käesoleva määruse
III lisas.
17. Finantskohustused
1.           Ühisettevõtte Clean Sky 2
finantskohustused ei ületa ühisettevõttele kättesaadavate või ühisettevõtte
eelarvesse eraldatud rahaliste ressursside summat.
2.           Eelarvelised kulukohustused
võib jagada iga-aastasteks osamakseteks. Komisjon ja ühisettevõte Clean Sky 2
võtavad igal aastal osamaksete tegemisel arvesse rahalist tuge saavate meetmete
edenemist, hinnangulisi vajadusi ja kättesaadavat eelarvet.
Üksikute aastaste osamaksete tegemise esialgne
ajakava edastatakse asjaomastele liidu vahendite saajatele.
18. Eelarveaasta
Eelarveaasta kestab 1. jaanuarist 31.
detsembrini.
19. Tegevuse ja finantsplaneerimine
1.           Tegevdirektor esitab
juhatusele vastuvõtmiseks mitmeaastase või aastase töökava projekti, mis hõlmab
teadusuuringute ja innovatsioonitegevuse, haldustegevuse ja vastavate
kuluprognooside üksikasjalikku kava. Töökava projekt sisaldab ka punkti 15
lõike 3 alapunkti b kohaselt tehtavate panuste eeldatavat väärtust.
2.           Töökava võetakse vastu
rakendamisele eelneva aasta lõpuks. Töökava tehakse avalikult kättesaadavaks.
3.           Tegevdirektor koostab igaks
aastaks aastaeelarve projekti ning esitab selle juhatusele vastuvõtmiseks.
4.           Iga konkreetse aasta eelarve
võtab juhatus vastu eelmise aasta lõpuks.
5.           Aastaeelarvet kohandatakse,
et võtta arvesse liidu toetuse summat, mis on sätestatud liidu eelarves.
20. Tegevus- ja finantsaruandlus
1.           Tegevdirektor annab igal
aastal ühisettevõtte Clean Sky 2 juhatusele aru oma ülesannete täitmisest
ühisettevõtte Clean Sky 2 finantseeskirjade järgi.
Iga aasta 15. veebruariks esitab tegevdirektor
juhatusele heakskiitmiseks aasta tegevusaruande ühisettevõttes Clean Sky 2
eelmisel kalendriaastal eelkõige töökavaga seoses tehtud edusammudest.
Kõnealune aruanne sisaldab muu hulgas teavet järgmise kohta:
(a)         
tehtud teadusuuringud, innovatsioon ja muud võetud
meetmed ning vastavad kulutused;
(b)         
esitatud meetmed, kaasa arvatud jaotumine
osalejaliikide (sh VKEd) ja riikide kaupa;
(c)         
rahastamiseks valitud meetmed, kaasa arvatud
jaotumine osalejaliikide (sh VKEd) ja riikide kaupa, näidates ka ühisettevõtte
Clean Sky 2 toetust üksikutele osalejatele ja meetmetele.
2.           Kui juhatus on aastaaruande
heaks kiitnud, tehakse see üldsusele kättesaadavaks.
3.           Ühisettevõte Clean Sky 2
esitab igal aastal komisjonile määruse (EL, Euratom) nr 966/2012 artikli 60
lõike 5 kohase aruande.
4.           Ühisettevõtte Clean Sky 2
raamatupidamise aruannet kontrollib sõltumatu auditeerimisasutus, nagu on
sätestatud määruse (EL, Euratom) nr 966/2012 artikli 60 lõikes 5.
Ühisettevõtte Clean Sky 2 raamatupidamise
aastaaruannet ei kontrolli kontrollikoda.
21. Siseaudit
Komisjoni siseaudiitoril on ühisettevõtte
Clean Sky 2 suhtes samad volitused kui komisjoni suhtes.
22. Liikmete vastutus ja kindlustus
1.           Liikmete rahaline vastutus
ühisettevõtte Clean Sky 2 võlgade eest piirdub nende poolt juba halduskulude
jaoks tehtud sissemaksega.
2.           Ühisettevõte Clean Sky 2
sõlmib asjakohase kindlustuslepingu ja haldab seda.
23. Huvide konflikt
1.           Ühisettevõte Clean Sky 2,
tema organid ja töötajad väldivad oma tegevuses mis tahes huvide konflikti.
2.           Juhatus võib võtta vastu
liikmete, organite ja töötajate suhtes kohaldatavad eeskirjad huvide
konfliktide vältimiseks ja haldamiseks. Kõnealustes eeskirjades sätestatakse
huvide konfliktide vältimine juhatuses tegutsevate liikmete esindajate puhul. 
24. Lõpetamine
1.           Ühisettevõtte Clean Sky 2 tegevus
lõpetatakse käesoleva määruse artiklis 1 sätestatud ajavahemiku lõpus.
2.           Lõpetamismenetlus käivitub
automaatselt, kui komisjon või kõik eraliikmed astuvad ühisettevõttest Clean
Sky 2 välja.
3.           Ühisettevõtte Clean Sky 2
lõpetamise menetlemiseks määrab juhatus ühe või mitu likvideerijat, kes
järgivad juhatuse otsuseid.
4.           Kui ühisettevõte Clean Sky 2
lõpetatakse, kasutatakse kõiki selle varasid selle kohustuste ning lõpetamisega
seotud kulutuste katmiseks. Mis tahes ülejääk jagatakse proportsionaalselt
tegevuse lõpetamise ajal veel alles olevate liikmete vahel, arvestades nende
poolt ühisettevõttele Clean Sky 2 antud rahalise toetuse osatähtsust. Mis tahes
selline liidule jagatud ülejääk kantakse tagasi liidu eelarvesse.
5.           Kõigi ühisettevõtte Clean Sky
2 poolt sõlmitud kokkulepete või vastu võetud otsuste, samuti ühisettevõtte
Clean Sky 2 kestusest kauem kestvate hankelepingute asjakohase haldamise
tagamiseks kehtestatakse spetsiaalne menetlus.
II LISA 
Ühisettevõtte Clean Sky 2 eraliikmed 
1.           JUHID 
1.           AgustaWestland SpA ja
AgustaWestland Limited
2.           Airbus SAS
3.           Alenia Aermacchi SpA
4.           Dassault Aviation SA
5.           Deutsches Zentrum für Luft-
und Raumfahrt (DLR) e.V.
6.           EADS-CASA 
7.           Eurocopter SAS
8.           Evektor
9.           Fraunhofer Gesellschaft zur
Förderung der angewandten Forschung e.V
10.         Liebherr-Aerospace Lindenberg
GmbH
11.         MTU Aero Engines AG
12.         Piaggio Aero Industries
13.         Rolls-Royce Plc. 
14.         SAAB AB
15.         Safran SA
16.         Thales Avionics SAS
2.           TOETAJALIIKMED 
Loetelu ühisettevõtte Clean Sky
toetajaliikmetest määruse (EÜ) nr 71/2008 alusel, kellest saavad kuni oma
määruse (EÜ) nr 71/2008 alusel algatatud meetmete lõpuleviimiseni ka
ühisettevõtte Clean Sky 2 liikmed[23].

1.           Fiber Optic Sensors and
Sensing Syst. (FOS&S) 
2.           LMS International NV
3.           Micromega Dynamics
4.           EPFL Ecole Polytechnique
Lausanne
5.           ETH Zurich
6.           Huntsman Advanced Materials
7.           RUAG Schweiz AG 
8.           University of Applied
Sciences NW Switzerland (Šveits, Rakendusteaduste Ülikool) 
9.           ATG Akustik Technologie
Goettingen
10.         DIEHL Aerospace
11.         DLR
12.         EADS Deutschland GmbH 
13.         HADEG Recycling GmbH
14.         MTU Aero Engines 
15.         Aeronova Aerospace SAU
16.         Aeronova Engineering Solutions

17.         Aeronova Manufacturing
Engineering 
18.         ITP
19.         EADS France 
20.         ONERA
21.         Zodiac ECE 
22.         Zodiac Intertechnique
23.         Zodiac Aerazur 
24.         HAI
25.         IAI
26.         Aerosoft
27.         Avio
28.         CIRA
29.         CSM 
30.         DEMA
31.         FOX BIT
32.         IMAST
33.         Piaggio Aero Industries 
34.         Politecnico di Torino
35.         Universita degli Studi Di
Napoli „Federico II” Polo delle Scienze e della Tecnologia
36.         Selex ES
37.         SICAMB SPA
38.         Univesità di Bologna 
39.         Università degli Studi di Pisa
40.         ATR
41.         ELSIS
42.         University of Malta (Malta
Ülikool)
43.         Aeronamic
44.         Airborne Technology Centre
45.         KIN Machinebouw B.V.
46.         Eurocarbon
47.         Fokker Aerostructures B.V.[24]
48.         Fokker Elmo
49.         Green Systems for Aircraft
Foundation (GSAF)
50.         Igor Stichting IGOR 
51.         Microflown Technologies
52.         NLR
53.         Stichting NL Cluster for ED
54.         Stichting NL Cluster for SFWA
55.         Sergem Engineering
56.         GKN Aerospace Norway[25]
57.         TU Delft
58.         Universiteit Twente
59.         PZL - Swidn
60.         Avioane Craiova
61.         INCAS
62.         Romaero
63.         Straero
64.         GKN Aerospace Sweden AB[26]
65.         CYTEC[27]
66.         Cranfield University
(Cranfieldi Ülikool)
67.         QinetiQ
68.         University of Nottingham
(Nottinghami Ülikool)
III LISA
Liidu
toetuse soovituslik jaotus integreeritud tehnoloogia tutvustusvaldkondade
(ITD), innovatiivse õhusõiduki tutvustusplatvormide (IADP) ja läbivate
tegevuste (TA) vahel
   || 100 % 
 INNOVATIIVSE ÕHUSÕIDUKI TUTVUSTUSVALDKONNAD ||   
 Suured reisilennukid || 32 % 
 Piirkondlikud õhusõidukid || 6 % 
 Tiivikõhusõidukid || 12 % 
 INTEGREERITUD TEHNOLOOGIAD TUTVUSTUSVALDKONNAD ||   
 Plaanerid || 19 % 
 Mootorid || 17 % 
 Süsteemid || 14 % 
 Läbivad tegevused ||   
 TH || 1 % eespool toodud IADP/ITD väärtustest 
 Ökodisaini läbiv tegevus || 2 % eespool toodud IADP/ITD väärtustest 
 Väikeõhusõidukeid käsitlev (Small Air Transport) läbiv tegevus || 3 % eespool toodud IADP/ITD väärtustest 
FINANTSSELGITUS 
1.           ETTEPANEKU/ALGATUSE RAAMISTIK 
              1.1.    Ettepaneku/algatuse nimetus 
              1.2.    Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile
              1.3.    Ettepaneku/algatuse
liik 
              1.4.    Eesmärgid

              1.5.    Ettepaneku/algatuse
põhjendus 
              1.6.    Meetme
kestus ja finantsmõju 
              1.7.    Ettenähtud
eelarve täitmise viisid 
2.           HALDUSMEETMED 
              2.1.    Järelevalve ja aruandluse eeskirjad 
              2.2.    Haldus-
ja kontrollisüsteemid 
              2.3.    Pettuse
ja eeskirjade eiramise ärahoidmise meetmed 
3.           ETTEPANEKU/ALGATUSE HINNANGULINE
FINANTSMÕJU 
              3.1.    Mitmeaastase finantsraamistiku rubriigid ja
kulude eelarveread, millele mõju avaldub 
              3.2.    Hinnanguline
mõju kuludele 
              3.2.1. Üldine hinnanguline
mõju kuludele 
              3.2.2. Hinnanguline mõju
ühisettevõtte Clean Sky 2 tegevusassigneeringutele 
              3.2.3. Hinnanguline mõju
ühisettevõtte Clean Sky 2 inimressursile
              3.2.4. Kooskõla kehtiva
mitmeaastase finantsraamistikuga
              3.2.5. Kolmandate isikute
rahaline osalus 
              3.3.    Hinnanguline mõju tuludele
FINANTSSELGITUS

1.           ETTEPANEKU/ALGATUSE RAAMISTIK 
1.1.        Ettepaneku/algatuse nimetus 
Ettepanek:
nõukogu määrus ühisettevõtte Clean Sky 2 kohta. 
1.2.        Asjaomased
poliitikavaldkonnad vastavalt tegevuspõhise juhtimise ja eelarvestamise
(ABM/ABB) struktuurile[28] 
Poliitikavaldkond:
08 Teadusuuringud ja innovatsioon
Tegevus:
Horisont 2020
1.3.        Ettepaneku/algatuse liik 
¨ Ettepanek/algatus
käsitleb uut meedet 
¨ Ettepanek/algatus
käsitleb uut meedet, mis tuleneb katseprojektist / ettevalmistavast meetmest[29] 
X Ettepanek/algatus käsitleb olemasoleva
meetme pikendamist 
¨ Ettepanek/algatus
käsitleb ümbersuunatud meedet 
1.4.        Eesmärgid
1.4.1.     Komisjoni mitmeaastased
strateegilised eesmärgid, mida ettepaneku/algatuse kaudu täidetakse 
Peamine
alus on parandada Euroopa lennundustehnoloogia konkurentsivõimet ja
keskkonnamõju kooskõlas Euroopa 2020. aasta strateegia, transpordi valge
raamatu ning programmi Horisont 2020 transpordivaldkonna eesmärkidega. 
1.4.2.     Erieesmärgid ning asjaomased
tegevusalad vastavalt tegevuspõhise juhtimise ja eelarvestamise struktuurile 
Erieesmärgid
Ühisettevõtte
Clean Sky 2 eesmärgid on järgmised:
1.       aidata
kaasa määruse (EÜ) nr 71/2008 raames algatatud teadusuuringute lõpuleviimisele
ning Euroopa Parlamendi ja nõukogu ... 2013. aasta määruse (EL) nr .../2013
(millega luuakse raamprogramm Horisont 2020) rakendamisele ning eelkõige
[nõukogu ... 2013. aasta] 2013/.../EL [millega luuakse eriprogramm Horisont
2020] ühiskondlike väljakutsete samba raames aruka, keskkonnahoidliku ja
integreeritud transpordivaldkonna ülesannete täitmisele;
2.       aidata
kaasa ühise tehnoloogiaalgatuse Clean Sky 2 eesmärkide saavutamisele, peamiselt
sellele, et integreerida, tutvustada ja valideerida tehnoloogiat, mis suudab:
(a)      suurendada
õhusõidukite kütusetõhusust, vähendades seeläbi CO2-heidet 20 kuni
30 % võrreldes 2014. aastast kasutusele võetavate nn tehnoloogia viimase sõna
õhusõidukitega;
(b)     vähendada
NOx-heidet 20 kuni 30 % võrreldes 2014. aastast kasutusele võetavate
nn tehnoloogia viimase sõna õhusõidukitega.
Need
eesmärgid tuleks saavutada 2024. aastaks. 
Asjaomased tegevusalad vastavalt tegevuspõhise juhtimise ja
eelarvestamise struktuurile
Nimetus:
08 Teadusuuringud ja innovatsioon
1.4.3.     Oodatavad tulemused ja mõju
Täpsustage, milline peaks olema ettepaneku/algatuse
oodatav mõju abisaajatele/sihtrühmale.
Lennundusvaldkonna
huvirühmad saavad võimaluse teha koostööd, kutsudes esile kasuliku mõju keskkonnale
ning parandades turu arenemist.
Lennundustööstus
parandab oma konkurentsivõimet. Algatusega luuakse dünaamilisus, mida on vaja
stabiilse kasvu jaoks ühiskondliku kasu ja majanduskasvu kujul. Algatus
võimaldab minna edasi programmiga Clean Sky 1, mis peaks 2017. aastal lõppema. 
Clean
Sky 2 jaoks kavandatav eelarve saab täiendust suurematest erainvesteeringutest
teadusuuringutesse ning toimib katalüsaatorina olulistele investeeringutele
keskkonnahoidlikesse uue põlvkonna õhusõidukitesse, mootoritesse ja
süsteemidesse. 
1.4.4.     Tulemus- ja mõjunäitajad 
Täpsustage, milliste
näitajate alusel hinnatakse ettepaneku/algatuse elluviimist.
Ühisettevõtte
Clean Sky 2 edusammude järelevalvet ja hindamist teostavad nii välised kui ka
ettevõttesisesed organid. 
Sisemiselt
jälgib edenemist esmalt ühisettevõtte programmibüroo. Teise tasandina teeb kord
aastas tehnilise läbivaatamise ühisettevõte koos sõltumatute välisekspertidega.
Lisaks analüüsib läbivaatamise tulemused läbi teaduskomitee, kes esitab oma
arvamuse. 
Edenemise
järelevalvet tehakse täpselt määratletud peamiste tulemusnäitajate abil, mis
seonduvad tehniliste, halduslike ja rahaliste küsimustega, näiteks eelarve
täitmine, hüvitamisjuhtude arv, maksmise ja toetuse andmiseni minev aeg jmt.
Nagu
ka praeguses Clean Sky programmis, on olulise mõju mõõtmise meetodina kasutusel
tehnoloogiahindaja. 
Kogu
programmi välist hindamist korraldab Euroopa Komisjon ning hindamist teevad
sõltumatud eksperdid.
1.5.        Ettepaneku/algatuse põhjendus

1.5.1.     Lühi- või pikaajalises
perspektiivis täidetavad vajadused 
Vaja
on kõigi osapoolte täielikku pühendumist. Clean Sky 2 ettepaneku taga olevad
eraliikmed on kavatsuskirja juba allkirjastanud. 
1.5.2.     Euroopa Liidu meetme
lisandväärtus
Lennunduse
tehnoloogiline suutlikkus on väga spetsiifiline, vastastikuselt täiendav ning
jaotunud geograafiliselt üle Euroopa. Seetõttu ületab lennutranspordi
keskkonnahoidlikumaks muutmise teadusuuringute kava mahukus ja käsitlusala
riigipiire ning üksikute riikide võimekust – seda nii rahaliste kohustuste kui
ka seonduva teadussuutlikkuse osas.
Lennundustööstuse
üleeuroopalise olemuse tõttu ei suuda riigi tasandi programmid suurematele
tehnoloogilistele väljakutsetele täielikult vastata. Vaid suuremahuline hästi
struktureeritud ja täpselt suunatud uurimiskavaga programm suudab esile kutsuda
vajalikke tehnoloogilisi murranguid.
1.5.3.     Samalaadsetest kogemustest
saadud õppetunnid
Ühisettevõtte
Clean Sky asutas 2007. aastal nõukogu, et rahuldada vajadust piirata kasvava
lennuliikluse keskkonnamõju. Piiritleti selge vajadus vähendada õhusõidukite
heidet. Clean Sky 1 teadusprogramm keskendub neile eesmärkidele tähtajaga 2017.
Tänaseks näitavad tehnoloogilised täiustused CO2-heite vähenemist 20
% võrra. 
Ühisettevõte
Clean Sky on suutnud saavutada kõigi peamiste huvirühmade, k.a suure hulga
VKEde kõrgetasemelise ja laialdase osalemise. Alates asutamisest on
ühisettevõte Clean Sky edukalt stimuleerimas arengusuundumusi oma
strateegiliste keskkonnaeesmärkide suunal.
1.5.4.     Kooskõla ja võimalik koostoime
muude asjaomaste meetmetega
Sidususe
osas liikmesriikide programmidega võimaldab Clean Sky 2 stabiilset osalust tänu
oma pikaajalisusele, kindlalt võetud kohustustele ja sellele, et liikmesriigid
on otseselt esindatud riikide esindajate rühma kaudu, mis toimib teabevahetuse
vahepunktina. Lisaks tagab tööstusharu, riikide ja piirkondade esindajate
osalus programmi määratlemisel maksimaalse sünergia tänu tagasisidele, mida nad
oma riikide ja piirkondade ametiasutustele annavad. Clean Sky 2 oodatav
võimendav mõju peaks tooma kaasa teadlikkuse riikide ja ELi tasandi
toetusprogrammidest, võimalik ka et osalise ümbersuunitlemise.
1.6.        Meetme kestus ja finantsmõju 
X Piiratud
kestusega ettepanek/algatus 
–     
X  Ettepanek/algatus
hõlmab ajavahemikku 01/01/2014–31/12/2024 
–     
X  Finantsmõju avaldub
kulukohustuste assigneeringute osas ajavahemikul 2014–2020
–     
X  Finantsmõju avaldub
maksete assigneeringute osas ajavahemikul 2014–2024
¨ Piiramatu kestusega
ettepanek/algatus
–     
rakendamise käivitumisperiood hõlmab ajavahemikku
AAAA–AAAA,
–     
millele järgneb täieulatuslik rakendamine.
1.7.        Kavandatud eelarve täitmise
viisid[30] 
¨ Otsene eelarve täitmine komisjoni poolt:
–     
¨  täitevametite kaudu 
–     
¨ Eelarve täitmine koostöös liikmesriikidega:
–     
X Kaudne eelarve täitmine, mille puhul eelarve täitmise ülesanded on delegeeritud:
–     
     ¨         rahvusvahelistele organisatsioonidele ja nende allasutustele
(täpsustada);
–     
¨  Euroopa Investeerimispangale ja Euroopa Investeerimisfondile ;
–     
X  finantsmääruse
artiklis 209 nimetatud asutustele;
–     
     ¨         avalik-õiguslikele asutustele;
–     
¨  avalikke teenuseid osutavatele eraõiguslikele asutustele, kuivõrd nad
esitavad piisavad finantstagatised;
–     
¨  liikmesriigi eraõigusega reguleeritud asutustele, kellele on
delegeeritud avaliku ja erasektori partnerluse rakendamine ja kes esitavad
piisavad finantstagatised;
–     
¨ isikutele, kellele on delegeeritud ELi lepingu V jaotise kohaste ÜVJP
erimeetmete rakendamine ja kes on kindlaks määratud asjaomases alusaktis.
Märkused 
Puuduvad
2.           HALDUSMEETMED 
2.1.        Järelevalve ja aruandluse
eeskirjad 
Täpsustage tingimused
ja sagedus.
Ühisettevõtte
Clean Sky 2 üle tehakse järelevalvet vahekontaktisikute kaudu ning põhikirja
punktides 6 ja 20 sätestatud viisil.
Finantsmääruse
artikli 209 kohase ELi avaliku ja erasektori partnerlusena tegutseb
ühisettevõte Clean Sky 2 rangete järelevalveeeskirjade alusel. 
Järelevalvet
tehakse:
-
juhatuse poolse järelevalve abil;
-
välisekspertide poolsete vahe- ja lõpphindamiste abil (iga 3 aasta järel ja
programmi lõpus, komisjoni juhendamisel).
2.2.        – Ühisettevõtte
töökava ja aasta tegevusaruanne. Haldus- ja kontrollisüsteemid
2.2.1.     Sisekontrolli raamistik 
Komisjon
tagab volitatud eelarvevahendite käsutaja abil, et ühisettevõtte Clean Sky 2
suhtes kohaldatavad eeskirjad on täies kooskõlas finantsmääruse artiklitega 60
ja 61. Ühisettevõtte Clean Sky 2 järelevalve kord, sealhulgas juhatuse
liikmesus, ning aruandluskord tagavad, et komisjoni talitused saavad täita
aruandlusnõudeid nii kolleegiumi kui ka eelarvepädeva institutsiooni ees.
Ühisettevõtte
Clean Sky 2 sisekontrolli raamistiku aluseks on:
-
selliste sisekontrollistandardite rakendamine, mis pakuvad vähemalt komisjoni
pakutava garantiiga võrdväärsed garantiid;
-
menetlused parimate projektide valimiseks sõltumatu hindamise teel ning nende
viimiseks õigusaktide kujule;
-
projektide ja lepingute haldus iga projekti kogu olelustsükli vältel;
-
kõigi taotluste eelkontroll, kaasa arvatud auditisertifikaatide küsimine ning
kuluarvestusmeetodite eelnev sertifitseerimine; 
-
taotluste valimi järelauditid osana Horisont 2020 järelaudititest;
-
projektide tulemuste teaduslik hindamine.
Ühisettevõttele
Clean Sky 2 olemusliku huvide konflikti tõrjumiseks on kehtestatud mitmesugused
meetmed, eelkõige komisjoni ja tööstusharu partnerite võrdsed hääleõigused
juhatuses, direktori valimine juhatuses komisjoni ettepanekul, töötajate
sõltumatus, sõltumatute ekspertide hindamised avalikustatud valikukriteeriumide
alusel koos apellatsioonimehhanismide ning kõigi huvide täieliku
deklareerimisega. Eetiliste ja organisatsiooniliste väärtuste kehtestamine on
ühisettevõtte üks peamisi rolle ning selle üle teeb järelevalvet komisjon.
2.2.2      Kontrolliga kaasnevad kulud ja
sellest saadav kasu
Komisjoni
siseaudiitoril on ühisettevõtte suhtes samad volitused kui komisjoni suhtes.
Lisaks võib juhatus vajaduse korral korraldada ühisettevõtte
siseauditisuutlikkuse loomise.
Ühisettevõtte
Clean Sky 2 tegevdirektor on volitatud eelarvevahendite käsutajana kohustatud
kehtestama kulutõhusa sisekontrolli- ja juhtimissüsteemi. Ta peab andma
vastuvõetud sisekontrolliraamistiku kohta komisjonile aru.
Komisjon
jälgib nõuetele mittevastavuse riski tema välja töötatava aruandlussüsteemi
kaudu ning jälgides ühisettevõttest Clean Sky 2 ELi vahendite saajate
järelkontrollimise tulemusi osana kogu Horisont 2020 hõlmavatest järelkontrollidest.

Kehtestatavas
kontrollisüsteemis tuleb võtta arvesse ELi vahendite saajate ning seadusandja
kindlat arvamust, et veapiiri 2 % saavutamiseks vajalik kontrollikoormus on
läinud liiga suureks. Sellega kaasneb risk vähendada liidu teadusuuringute programmi
ligitõmbavust ning avaldada seeläbi kahjulikku mõju liidu teadusuuringutele ja
innovatsioonile.
4.
veebruari 2011. aasta Euroopa Ülemkogul järeldati, et „on ülimalt oluline
lihtsustada teadus- ja arendustegevuse ning innovatsiooni edendamisele suunatud
ELi vahendeid, et hõlbustada nende kasutuselevõtmist parimate teadlaste ja
kõige innovatiivsemate ettevõtete poolt – selleks on eelkõige vaja, et
asjakohased institutsioonid jõuaksid kokkuleppele uue tasakaalu leidmiseks
usalduse ja kontrollimise vahel ning riskide võtmise ja vältimise vahel” (vt
EUCO/2/1/11 REV1, Brüssel, 8. märts 2011).
Euroopa
Parlamendi 11. novembri 2010. aasta resolutsioonis (P7_TA(2010)0401)
teadusuuringute raamprogrammide rakendamise lihtsustamise kohta väljendatakse
sõnaselgelt toetust teadusuuringute rahastamisega seonduvate vigade suurema
riski lubamisele ning „muret selle üle, et praeguses süsteemis ning seitsmenda
raamprogrammi juhtimise praktikas pööratakse liiga palju tähelepanu
kontrollile, mis toob kaasa ressursside raiskamise, väiksema osavõtu ja vähem
huvipakkuvad teadusliku töö väljavaated; murega märgitakse, et praeguses
„riskitalumatus” juhtimissüsteemis riski pigem välditakse, selle asemel et seda
kontrollida”. 
Seepärast
on huvirühmad ja institutsioonid heaks kiitnud vajaduse võtta koos veapiiriga
arvesse veel mitmeid erinevaid eesmärke ja huve, eriti teaduspoliitika
edusamme, rahvusvahelist konkurentsivõimet ja teaduse tipptaset. Samal ajal on
selge, et eelarvet tuleb hallata tõhusalt ja tulemuslikult ning vältida tuleb
pettusi ja raiskamist. 
Nagu
eespool öeldud, jälgib komisjon nõuetele mittevastavuse riski tema kehtestatava
aruandlussüsteemi kaudu ning jälgides ühisettevõttest Clean Sky 2 ELi vahendite
saajate järelkontrollimise tulemusi osana kogu Horisont 2020 hõlmavatest
järelkontrollidest. 
2.2.3.     Eeskirjade täitmata jätmise
riski eeldatav tase 
Nagu
komisjon Horisont 2020 finantsselgituses avaldas, on komisjoni lõppeesmärk
saavutada jääkviga alla 2 % kogukuludest programmi kehtivusaja jooksul ning
selleks on kehtestatud arvukad lihtsustamismeetmed. Nagu eespool öeldud, on
sama ajal vaja silmas pidada ka muid eesmärke ja kontrollikulusid.
Kuna
ühisettevõttes Clean Sky 2 osalemise eesmärgid on põhimõtteliselt samad kui
need, mida komisjon kasutab, ning abisaajate hulgal on komisjoniga samalaadne
riskiprofiil, võib eeldada, et veamäär tuleb sarnane sellega, mille komisjon
kehtestas Horisont 2020 jaoks, st tagatakse põhjendatud kindlustunne, et
mitmeaastase kuluperioodi jooksul on veariskimäär aastas vahemikus 2–5 %, ning
lõppeesmärk on pärast kõikide auditite ning parandus- ja tagasinõudmismeetmete
finantsmõju arvessevõtmist saavutada mitmeaastaste programmide kehtivusaja
lõpuks jääkviga, mis on võimalikult 2 % lähedal.
Üksikasjaliku
teabega osalejatega seotud eeldatava veamäära kohta saab tutvuda Horisont 2020
finantsselgituses.
2.3.        Pettuse ja eeskirjade
eiramise ärahoidmise meetmed
Komisjon
tagab, et ühisettevõte Clean Sky 2 rakendab kõigis haldusprotsessi etappides
pettuse vastu võitlemise menetlusi. Horisont 2020 kohta esitatud ettepanekute
puhul on hinnatud pettuseriski ja nende mõju. Üldiselt peaks kavandatavatel
meetmetel olema pettustevastasele võitlusele kasulik mõju, eriti tänu
riskipõhise auditi suuremale tähtsustamisele ning tugevdatud teaduslikule hindamisele
ja kontrollile.
Komisjon
tagab asjakohaste meetmete kehtestamise tagamaks, et käesoleva määruse alusel
rahastatavate meetmete rakendamisel kaitstakse liidu finantshuve, võttes
ennetavaid pettuse-, korruptsiooni ja muu ebaseadusliku tegevuse vastaseid meetmeid,
tehes tõhusaid kontrolle ning nõudes valesti makstud vahendid rikkumiste
avastamise korral tagasi ja rakendades vajaduse korral tõhusaid,
proportsionaalseid ja heidutavaid karistusi.
Praegune
ühisettevõte Clean Sky 2 teeb juba komisjoni talitustega pettuste ja
rikkumistega seotud küsimustes koostööd ning komisjon tagab, et seda koostööd
jätkatakse ja tugevdatakse. 
Kontrollikojal
on õigus auditeerida dokumentide ja kohapealse kontrolli abil kõiki
toetustesaajaid, töövõtjaid ja alltöövõtjaid, kes on programmide raames liidu
vahendeid vastu võtnud.
Euroopa
Pettustevastane Amet (OLAF) võib teha kohapealseid kontrolle kõnealuse
rahastamisega otseselt või kaudselt seotud ettevõtetes kooskõlas määruses
(Euratom, EÜ) nr 2185/96 sätestatud menetlustega, et teha kindlaks, kas liidu
rahastamisega seotud toetuskokkulepete või -otsuste või lepingutega seoses on
esinenud pettust, korruptsiooni või muud ebaseaduslikku tegevust, mis mõjutab
liidu finantshuve.
3.           ETTEPANEKU/ALGATUSE HINNANGULINE
FINANTSMÕJU 
3.1.        Mitmeaastase
finantsraamistiku rubriigid ja kulude eelarveread, millele mõju avaldub 
·      Uued eelarveread, mille loomist taotletakse: Jah
Järjestage mitmeaastase finantsraamistiku rubriikide
kaupa ja iga rubriigi sees eelarveridade kaupa.
 Mitmeaas-tase finants-raamistiku rubriik || Eelarverida || Assigneeringute liik || Rahaline osalus 
 Nr Rubriik 1A - Konkurentsivõime majanduskasvu ja tööhõive tagamiseks || Liigendatud/liigendamata || EFTA riigid || Kandidaatriigid || Kolmandad riigid || Rahaline osalus finantsmääruse artikli 18 lõike 1 punkti aa tähenduses 
 1A || 08.020734 (kõrgem rida: 08.020304) || Liigendatud || JAH || JAH || JAH || JAH 
3.2.        Hinnanguline mõju kuludele 
3.2.1.     Üldine hinnanguline mõju
kuludele 
miljonites eurodes (kolm kohta pärast koma)
 Mitmeaastase finantsraamistiku rubriik: || Nr || Rubriik: 1A Konkurentsivõime majanduskasvu ja tööhõive tagamiseks 
 Ühisettevõte Clean Sky 2 ||   ||   || Aasta 2014   || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aastad 2021–2024 || KOKKU 
 Jaotis 1: Personalikulud || Kulukohustused || (1) || 0,702 || 0,991 || 1,011 || 1,032 || 2,140 || 2,183 || 10,587 || p.m || 18,646 
 Maksed || (2) || 0,702 || 0,991 || 1,011 || 1,032 || 2,140 || 2,183 || 2,226 || 8,361 || 18,646 
 Jaotis 2: Infrastruktuuri- ja tegevuskulud || Kulukohustused || (1a) || 1,136 || 1,106 || 1,149 || 2,016 || 2,444 || 2,566 || 10,937 || p.m || 21,354 
 Maksed || (2a) || 1,136 || 1,106 || 1,149 || 2,016 || 2,444 || 2,566 || 2,566 || 8,370 || 21,354 
 Jaotis 3: Tegevuskulud || Kulukohustused || (3a) || 100,000 || 350,000 || 250,000 || 200,000 || 350,000 || 300,000 || 210,000 || p.m || 1760,000 
 Maksed || (3b) || 13,000 || 108,000 || 181,583 || 218,333 || 227,083 || 256,000 || 275,542 || 480,458 || 1760,000 
 Ühisettevõtte Clean Sky 2 assigneeringuid KOKKU || Kulukohustused || =1+1a +3a || 101,838 || 352,097 || 252,160 || 203,048 || 354,584 || 304,749 || 231,524 || p.m || 1800,000 
 Maksed || =2+2a +3b || 14,838 || 110,097 || 183,743 || 221,381 || 231,667 || 260,749 || 280,335 || 497,189 || 1800,000 
 Mitmeaastase finantsraamistiku rubriik: || 1A || „Halduskulud” 
   ||   ||   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aastad 2021 ja edasi || KOKKU 
 Peadirektoraat: Teadus ja innovatsioon ||   || 
  Personalikulud || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
  Muud halduskulud || 0,0 || 0,0 || 0,0 || 0,0 || 0,0 || 0,0 || 0,0 || 0,0 || 0,0 
 Teaduse ja innovatsiooni peadirektoraat KOKKU ||   || 0,594 || 0,606 || 0,618 || 0,630 || 0,642 || 0,655 || 0,669 || p.m || 4,414 
 Mitmeaastase finantsraamistiku RUBRIIGI 1A assigneeringud KOKKU || (Kulukohustuste kogusumma = maksete kogusumma) || 0,594 || 0,606 || 0,618 || 0,630 || 0,642 || 0,655 || 0,669 ||     p.m || 4,414 
miljonites eurodes (kolm kohta pärast koma)
   ||   ||   || Aasta 2014   || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aastad 2021 ja edasi || KOKKU 
 Mitmeaastase finantsraamistiku RUBRIIKIDE 1-5 assigneeringud KOKKU || Kulukohustused || 102,432 || 352,703 || 252,778 || 203,678 || 355,226 || 305,404 || 232,193 ||   || 1804,414 
 Maksed || 15,432 || 110,703 || 184,361 || 222,011 || 232,309 || 261,404 || 281,004 || 497,189 || 1804,414 
3.2.2.     Hinnanguline mõju
ühisettevõtte assigneeringutele 
–     
¨  Ettepanek/algatus ei hõlma tegevusassigneeringute kasutamist 
–     
X  Ettepanek/algatus
hõlmab tegevusassigneeringute kasutamist, mis toimub järgmiselt:
Kulukohustuste assigneeringud miljonites eurodes (kolm
kohta pärast koma)
 Täpsustage eesmärgid ja väljundid   ò ||   ||   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aastad 2020 ja edasi || KOKKU 
 VÄLJUNDID || 
 Liik[31]   || Keskmine kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Arv || Kulu || Kogu-arv || Kogu-kulu || 
 Clean Sky iga-aastase töökava elluviimine[32] ... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Toetused || Allkirjastatud toetused || 3,432 || 7 || 100,00 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000       || 514 || 1760,000 
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 KULUD KOKKU || 7 || 100 || 80 || 350,000 || 70 || 250,000 || 60 || 200,000 || 120 || 350,000 || 100 || 300,000 || 77 || 210,000 || 514 || 1760,000 
3.2.3.     Hinnanguline mõju
inimressursile 
3.2.3.1.  Üldiselt ühisettevõtte Clean
Sky 2 kohta
–     
X  Ettepanek/algatus ei
hõlma haldusassigneeringute kasutamist 
–     
¨  Ettepanek/algatus hõlmab haldusassigneeringute kasutamist, mis toimub
järgmiselt:
Töötajate arv
(inimesi täistööaja ekvivalentides)[33]
   || Aasta 2014[34]   || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021 || Aasta 2022 || Aasta 2023 || Aasta 2024 
 Ametnikud (AD palgaastmed) ||   ||   ||   ||   ||   ||   ||   ||   ||   ||   ||   
 Ametnikud (AST palgaastmed) ||   ||   ||   ||   ||   ||   ||   ||   ||   ||   ||   
 Lepingulised töötajad || 6 || 6 || 6 || 6 || 6 || 6 || 6 || 5 || 4 || 3 || 2 
 Ajutised töötajad (AD palgaastmed) || 27 || 32 || 32 || 32 || 30 || 30 || 30 || 27 || 27 || 27 || 24 
 Ajutised töötajad (AST palgaastmed) || 4 || 4 || 4 || 4 || 4 || 4 || 4 || 4 || 3 || 2 || 2 
 Riikide lähetatud eksperdid ||   ||   ||   ||   ||   ||   ||   ||   ||   ||   ||   
 KOKKU || 37 || 42 || 42 || 42 || 40 || 40 || 40 || 36 || 34 || 32 || 28 
miljonites eurodes (kolm kohta pärast koma)
   || Aasta 2014[35]   || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020 || Aasta 2021 || Aasta 2022 || Aasta 2023 || Aasta 2024 
 Ametnikud (AD palgaastmed) ||   ||   ||   ||   ||   ||   ||   ||   ||   ||   ||   
 Ametnikud (AST palgaastmed) ||   ||   ||   ||   ||   ||   ||   ||   ||   ||   ||   
 Lepingulised töötajad || 0,282[36] || 0,288 || 0,293 || 0,299 || 0,305 || 0,311 || 0,318 || 0,270 || 0,220 || 0,169 || 0,115 
 Ajutised töötajad (AD palgaastmed) || 2,916[37] || 3,525 || 3,596 || 3,66 || 3,507 || 3,577 || 3,648 || 3,350 || 3,417 || 3,485 || 3,160 
 Ajutised töötajad (AST palgaastmed) || 0,432 || 0,441 || 0,449 || 0,458 || 0,468 || 0,477 || 0,486 || 0,496 || 0,380 || 0,258 || 0,263 
 Riikide lähetatud eksperdid ||   ||   ||   ||   ||   ||   ||   ||   ||   ||   ||   
 KOKKU || 3,630 || 4,254 || 4,338 || 4,425 || 4,280 || 4,366 || 4,453 || 4,116 || 4,016 || 3,912 || 3,538 
3.2.3.2.  Haldusala peadirektoraadi
hinnanguline personalivajadus
–     
¨  Ettepanek/algatus ei hõlma personali kasutamist 
–     
X  Ettepanek/algatus
hõlmab personali kasutamist, mis toimub järgmiselt:
Hinnanguline väärtus arvudes
   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020* 
 ||  Ametikohtade loeteluga ette nähtud ametikohad (ametnikud ja ajutised töötajad) 
 XX 01 01 01 (komisjoni peakorteris ja esindustes) ||   ||   ||   ||   ||   ||   ||   
 XX 01 01 02 (delegatsioonides) ||   ||   ||   ||   ||   ||   ||   
 XX 01 05 01 (kaudne teadustegevus) || 4 || 4 || 4 || 4 || 4 || 4 || 4 
 10 01 05 01 (otsene teadustegevus) ||   ||   ||   ||   ||   ||   ||   
   ||   ||   ||   ||   ||   ||   ||   
 || *Personali arvud pärast 2020. aastat otsustatakse hilisemas etapis.    Koosseisuväline personal (täistööajale taandatud töötajad)[38] 
 XX 01 02 01 (üldvahenditest rahastatavad lepingulised töötajad, riikide lähetatud eksperdid ja renditud tööjõud) ||   ||   ||   ||   ||   ||   ||   
 XX 01 02 02 (lepingulised töötajad, kohalikud töötajad, riikide lähetatud eksperdid, renditud tööjõud ja noored eksperdid delegatsioonides) ||   ||   ||   ||   ||   ||   ||   
 XX 01 04 aa[39]   || - peakorteris[40] ||   ||   ||   ||   ||   ||   ||   
 - delegatsioonides   ||   ||   ||   ||   ||   ||   ||   
 XX 01 05 02 (lepingulised töötajad, renditud tööjõud ja riikide lähetatud eksperdid kaudse teadustegevuse valdkonnas) || 1 || 1 || 1 || 1 || 1 || 1 || 1 
 10 01 05 02 (lepingulised töötajad, renditud tööjõud ja riikide lähetatud eksperdid otsese teadustegevuse valdkonnas) ||   ||   ||   ||   ||   ||   ||   
 Muud eelarveread (täpsustage) ||   ||   ||   ||   ||   ||   ||   
 KOKKU || 5 || 5 || 5 || 5 || 5 || 5 || 5 
08 osutab
asjaomasele poliitikavaldkonnale või eelarvejaotisele.
Personalivajadused
kaetakse juba meedet haldavate peadirektoraadi töötajatega ja/või töötajate
ümberpaigutamise teel peadirektoraadi siseselt. Vajaduse korral võidakse
personali täiendada meedet haldavale peadirektoraadile iga-aastase vahendite
eraldamise menetluse käigus, arvestades olemasolevate eelarvepiirangutega.
Ülesannete kirjeldus:
 Ajutised töötajad || Ühise tehnoloogiaalgatuse tegevuse edenemise tehniline järelkontroll Kontaktid riikide esindajate rühma, ACARE ja transpordi programmikomiteega Konkursi- ja pakkumuskutsete ning uute liikmete vastuvõtmise jälgimine Komisjoni positsiooni kujundamine juhatuses (hääletamine / vetoõigus) Osalemine koosolekutel, komisjoni esindamine juhatuse tasandil Vahe- ja lõpphindamise korraldamine Pisteliste kontrollide/auditite tegemine Aruandlus ühise tehnoloogiaalgatuse edenemise kohta 
 Koosseisuvälised töötajad || ·        Haldustugi ja ametlike teenistujate nõustamine 
Täistööajale taandatud töötajate
kulukalkulatsiooni kirjeldus peaks olema esitatud lisa 3. jaos. 
Ühisettevõtte Clean Sky 2 hinnanguline
personalivajadus[41]
–     
¨  Ettepanek/algatus ei hõlma personali kasutamist 
–     
X  Ettepanek/algatus
hõlmab personali kasutamist, mis toimub järgmiselt: 
a.       2014.–2020. aasta mitmeaastase
finantsraamistiku assigneeringutest rahastatav hinnanguline personalivajadus
Hinnanguline väärtus arvudes (või kuni ühe
kohani pärast koma) 
   || Aasta 2014[42] || Aasta 2015 || Aasta 2016 || Aasta 2017 || Aasta 2018 || Aasta 2019 || Aastad 2020 ja edasi 
  Ametikohtade loeteluga ette nähtud ametikohad (ajutised töötajad) 
   ||   ||   ||   ||   ||   ||   ||   
 Ühisettevõte Clean Sky 2 (avaliku ja erasektori partnerluse organ) ||   ||   ||   ||   ||   ||   ||   
 Ajutised töötajad (AD palgaastmed)   || 10 || 15 || 15 || 15 || 30 || 30 || 30 
 Ajutised töötajad (AST palgaastmed) || 3 || 3 || 3 || 3 || 4 || 4 || 4 
 kokku || 13 || 18 || 18 || 18 || 34 || 34 || 34 
 * Aasta keskmise töötajate arvu ekvivalent.    Koosseisuväline personal (täistööajale taandatud töötajad)[43]   
 Ühisettevõte Clean Sky 2 (avaliku ja erasektori partnerluse organ) ||   ||   ||   ||   ||   ||   ||   
 Lepingulised töötajad, tegevusüksus IV || 0 || 0 || 0 || 0 || 3 || 3 || 3 
 Lepingulised töötajad, tegevusüksus III || 0 || 0 || 0 || 0 || 3 || 3 || 3 
 Lepingulised töötajad, tegevusüksus III || 0 || 0 || 0 || 0 || 0 || 0 || 0 
 Lepingulised töötajad, tegevusüksus I || 0 || 0 || 0 || 0 || 0 || 0 || 0 
 Lepingulisi töötajaid kokku || 0 || 0 || 0 || 0 || 6 || 6 || 6 
 KOKKU || 13 || 18 || 18 || 18 || 40 || 40 || 40 
Ülesannete kirjeldus:
 Ajutised töötajad || Ülesanded on toodud ühisettevõtte Clean Sky 2 mitmeaastase personalipoliitika kava ametikohtade kirjelduses (viimane versioon 2013–2015) 
 Koosseisuvälised töötajad || ·        Tugi ja abi (haldus-, finants- ja tehnikaalane) ajutistele töötajatele. 
Täistööajale taandatud töötajate
kulukalkulatsiooni kirjeldus peaks olema esitatud lisa 3. jaos. 
b.      2007.–2013. aasta mitmeaastase
finantsraamistiku[44]
assigneeringutest rahastatav personal 
Hinnanguline väärtus arvudes
   || Aasta 2014 || Aasta 2015 || Aasta 2016 || Aasta 2017 || 
 ||  Ametikohtade loeteluga ette nähtud ametikohad (ametnikud ja ajutised töötajad) 
   ||   ||   ||   ||   || 
 Ühisettevõte Clean Sky 2 (avaliku ja erasektori partnerluse organ) ||   ||   ||   ||   || 
 Ajutised töötajad (AD palgaastmed) || 17 || 17 || 17 || 17 || 
 Ajutised töötajad (AST palgaastmed) || 1 || 1 || 1 || 1 || 
 ||  Koosseisuväline personal (täistööajale taandatud töötajad)[45]   
 Ühisettevõte Clean Sky 2 (avaliku ja erasektori partnerluse organ) ||   ||   ||   ||   || 
 Ajutised töötajad ||   ||   ||   ||   || 
 Lepingulised töötajad || 6 || 6 || 6 || 6 || 
 Riikide lähetatud eksperdid ||   ||   ||   ||   || 
 Renditud tööjõud ||   ||   ||   ||   || 
 KOKKU || 24 || 24 || 24 || 24 || 
c.       Osalus jooksvates kuludes 2007.–2013.
aasta mitmeaastase finantsraamistiku kohase avaliku ja erasektori partnerluse
organi etapiviisiliseks lõpetamiseks
(eurodes)
   || Aasta 2014 || Aasta 2015 || Aasta 2016 || Aasta 2017 || Kokku[46] 
 ELi rahaline osalus || 2 408 093 || 2 408 093 || 3 373 054 || 3 373 054 || 11 562 294 
 Kolmandate osapoolte rahaline osalus || 2 408 093 || 2 408 093 || 3 373 054 || 3 373 054 || 11 562 294 
 KOKKU || 4 816 186 || 4 816 186 || 6 746 108 || 6 746 108 || 23 124 588 
3.2.4.     Kooskõla kehtiva mitmeaastase
finantsraamistikuga 
–     
X  Ettepanek/algatus on
kooskõlas kehtiva mitmeaastase finantsraamistikuga
–     
¨  Ettepanekuga/algatusega kaasneb mitmeaastase finantsraamistiku
asjaomase rubriigi ümberplaneerimine.
Selgitage ümberplaneerimist, osutades asjaomastele
eelarveridadele ja summadele.
Ei
ole asjakohane
–     
¨  Ettepanek/algatus eeldab paindlikkusinstrumendi kohaldamist või
mitmeaastase finantsraamistiku läbivaatamist[47].
Selgitage vajalikku toimingut, osutades asjaomastele
rubriikidele, eelarveridadele ja summadele.
Ei
ole asjakohane
3.2.5.     Kolmandate isikute rahaline
osalus 
–     
–   Ettepanek/algatus ei hõlma kolmandate isikute
poolset kaasrahastamist. 
–     
X Ettepanek/algatus
hõlmab kaasrahastamist, mille hinnanguline summa on järgmine:
assigneeringud miljonites eurodes (kolm kohta pärast
koma)
   || Aasta 2014 || Aasta 2015 || Aasta 2016 || Aasta 2017 || Aasta 2018 || Aasta 2019 || Aasta 2020+ || Kokku 
 Clean Sky eraliikmed – rahaline panus halduskuludesse || 1,838 || 2,097 || 2,160 || 3,048 || 4,584 || 4,749 || 21,524 || 40,000 
 Clean Sky eraliikmed – rahaline panus tegevuskuludesse* || 0 || 0 || 0 || 0 || 0 || 0 || 0 || 0 
 Kaasrahastatud assigneeringud KOKKU || 1,838 || 2,097 || 2,160 || 3,048 || 4,584 || 4,749 || 21,524 || 40,000 

Muude liikmete kui liidu kogupanus on sätestatud ühisettevõtet Clean Sky 2
käsitleva nõukogu määruse artiklis 4.
3.3.        Hinnanguline mõju tuludele 
–     
X  Ettepanekul/algatusel
puudub finantsmõju tuludele.
–     
¨  Ettepanekul/algatusel on järgmine finantsmõju:
–                   
¨         omavahenditele 
–                   
¨         mitmesugustele tuludele 
miljonites eurodes (kolm kohta pärast koma)
 Tulude eelarverida: || Jooksva aasta eelarves kättesaadavad assigneeringud || Ettepaneku/algatuse mõju[48]   
 Aasta N || Aasta N+1 || Aasta N+2 || Aasta N+3 || Lisage vajalik arv aastaid, et kajastada mõju kestust (vt punkt 1.6) 
 Artikkel …………. ||   ||   ||   ||   ||   ||   ||   ||   
Mitmesuguste
sihtotstarbeliste tulude puhul täpsustage, milliseid kulude eelarveridasid
ettepanek mõjutab.
Täpsustage tuludele
avaldatava mõju arvutamise meetod. 
[1]               See summa on esialgne ning sõltub teadusuuringute
peadirektoraadile nimetatud valdkonna raames eraldatavast lõplikust summast. 
[2]               ELT ... [EP arvamus].
[3]               ELT ... [majandus- ja
sotsiaalkomitee arvamus].
[4]               ELT L 412, 30.12.2006, lk 1.
[5]               ELT L 400, 30.12.2006, lk 86.
[6]               KOM(2010) 2020 (lõplik).
[7]               ELT ... [raamprogramm H2020].
[8]               ELT ... [H2020 eriprogramm].
[9]               ELT L 30, 4.2.2008, lk 1–20.
[10]             SEK/2011/1072 (lõplik).
[11]             http://www.cleansky.eu/sites/default/files/news/csjuconsultationreview_final.pdf
[12]             ELT L 298, 26.10.2012, lk 1.
[13]             ELT ... [H2020 osalemiseeskirjad].
[14]             ELT L 362, 31.12.2012, lk 1.
[15]             ELT L 298, 26.10.2012, lk 1.
[16]             ELT L 56, 4.3.1968, lk 1.
[17]             EÜT L 136, 31.5.1999, lk 1.
[18]             EÜT L 292, 15.11.1996, lk 2–5.
[19]             EÜT L 136, 31.5.1999, lk 15.
[20]             EÜT L 145, 31.5.2001, lk 43.
[21]             ELT L 264, 25.9.2006, lk 13–19.
[22]             ELT L 64, 2.3.2007, lk 1. 
[23]             Loetelu aluseks on määruse (EÜ) nr 71/2008 II lisa, mida
ühisettevõtte Clean Sky ajakohastas allkirjastatud kehtivate toetuslepingute
järgi.
[24]             Endine Stork Aerospace.
[25]             Endine Volvo Aero Norge AS.
[26]             Endine Volvo Aero Aero Corporation. 
[27]             Endine UMECO Structural Materials (DERBY) Limited; endine
Advanced Composites Group (ACG)
[28]             ABM – tegevuspõhine juhtimine; ABB – tegevuspõhine
eelarvestamine.
[29]             Vastavalt finantsmääruse artikli 54 lõike 2
punktile a või b.
[30]             Eelarve täitmise üksikasjalike viisidega ja viidetega
finantseeskirjale saab tutvuda eelarve peadirektoraadi kodulehel:
http://www.cc.cec/budg/man/budgmanag/budgmanag_en.html
[31]             Väljunditena käsitatakse tarnitud tooteid ja osutatud teenuseid
(nt rahastatud üliõpilasvahetuste arv, ehitatud teede pikkus kilomeetrites
jms).
[32]             Vastavalt punktis 1.4.2 nimetatud erieesmärkidele.
[33]             Finantsmääruse artikli 209 kohase ELi avaliku ja
erasektori partnerluse puhul lisatakse käesolev tabel teavitamise eesmärgil.
[34]             Aasta N on aasta, mil alustatakse ettepaneku/algatuse
rakendamist.
[35]             Aasta N on aasta, mil alustatakse ettepaneku/algatuse
rakendamist.
[36]             Standardkulude kasutamine: 47 000 eurot aastas + 2 % keskmine aastane
kasv
[37]             Standardkulude kasutamine: 108 000 eurot aastas + 2 % keskmine aastane
kasv
[38]             Lepingulised töötajad, kohalikud töötajad, riikide
lähetatud eksperdid, renditud tööjõud (‘Intérimaire’). 
[39]             Tegevusassigneeringutest rahastatavate koosseisuväliste
töötajate ülempiiri arvestades (endised B..A read).
[40]             Peamiselt struktuurifondides, Euroopa Maaelu Arengu
Põllumajandusfondis (EAFRD) ja Euroopa Kalandusfondis (EFF).
[41]             Finantsmääruse artikli 209 kohase ELi avaliku ja
erasektori partnerluse puhul lisatakse käesolev lõik teavitamise eesmärgil.
[42]             Aastatel 2014–2017 tasustatakse töötajaid seitsmenda
raamprogrammi assigneeringutest määruse nr 71/2008 alusel. 
[43]             Lepingulised töötajad, kohalikud töötajad, riikide
lähetatud eksperdid, renditud tööjõud (‘Intérimaire’). 
[44]             Finantsmääruse artikli 209 kohase ELi avaliku ja
erasektori partnerluse puhul lisatakse käesolev tabel teavitamise eesmärgil.
[45]             Lepingulised töötajad, kohalikud töötajad, riikide
lähetatud eksperdid, renditud tööjõud (‘Intérimaire’). 
[46]             ELi rahalise osaluse kogusumma peaks võrduma 2013. aastal
organi 2007.–2013. aasta tegevuse lõpuleviimiseks eeljaotatud summaga.
[47]             Vt institutsioonidevahelise kokkuleppe punktid 19 ja 24.
[48]             Traditsiooniliste omavahendite (tollimaksud, suhkrumaksud)
korral peab märgitud olema netosumma, s.t brutosumma pärast 25 %
sissenõudmiskulude mahaarvamist.